Bukan Sekadar Bungkusan Makanan, Lihat Gaya Kreatif Army Abadikan BTS Meal

Malaysia telah menjadi negara Asia pertama yang dipilih untuk ‘world tour’ menu istimewa kolaborasi antara McDonald’s bersama BTS. Bahkan, BTS Meal mendapat sambutan yang memberansangkan seawal ia dijual secara rasmi.

Istimewanya di Malaysia, bekas makanan untuk BTS Meal didatangkan istimewa dengan rekaan yang cukup cantik sehinggakan para peminat mengambil keputusan untuk mengabadikan BTS Meal dengan penuh kreativiti.

Menerusi tinjauan kami di media sosial, ada segelintir peminat yang menyimpan dalam bekas khas, letakkan dalam frame dan banyak lagi untuk dijadikan sebagai koleksi peribadi.

Upcycling #BTSmeal @bts_official_bighit #bts_official_bighit #btsarmy #smoothlikebutter🧈 #btsbutter #starbucks

love it! its the ✨purple✨ for me 😍 #btsmeal #mcdonalds #case #iphone #diy #army

Look what my sister did with her bts meal😂🏃♀ #mcdxbts #btsmeal #bts #army

I couldn’t stop myself from saving this moment 🥰💜🥰#btsxmcdonalds #bts #btsmeal #btsaustralia #btsarmy ￼

I made a shrine already for my BTS Meal LOL pic.twitter.com/icFWO8z4q9

— ARMY ♡s BTS OT⁷ (@BTS_TWT_0T7_) May 26, 2021

Bukan itu sahaja, ada juga peminat yang menjadikan bekas makanan sebagai casing telefon bimbit dan dari bekas minuman menjadi sebuah tumbler.  Malah, ada juga jadikan mengubah bekas makanan menjadi keychain.

Kreatif sungguh para peminat BTS ini dalam mengabadikan bungkusan makanan BTS Meal ini. Bagi anda yang tidak tahu mahu menyimpan seperti mana, semoga perkongsian ini sedikit sebanyak akan membantu anda.

Tahukah anda bahawa PETA Asia mendakwa BTS Meal mempromosikan kekejaman haiwan dan ‘army’ bertindak menyerang Facebook mereka? Klik pautan di bawah untuk ketahui lebih lanjut.

Tumpang Populariti Dan Dakwa BTS Meal Promosi Kekejaman Haiwan, PETA Asia Diserang ‘Army’

Sudah Mula Dijual, ‘Army’ Serang McDonald’s Seawal 10 Pagi Kerana BTS Meal

Mendapat Sambutan Luar Biasa, ‘Reseller’ Ambil Kesempatan Jual Semula Bekas The BTS Meal


Bukan Sekadar Harga Murah, Ebit Lew Kongsi Tujuan Buka Pasar Raya

Siapa sahaja tidak kenal dengan Ustaz Ebit Lew, pendakwah dan penceramah yang terkenal dengan sifat dermawannya sebelum ini.

Selain berdakwah dan mempunyai perniagaan lain seperti restoran, butik pakaian dan khidmat latihan, Ebit baru-baru ini juga mengumumkan beliau akan membuka beberapa cawangan pasar raya.

Dan kini selepas beberapa minggu pengumuman tersebut dibuat, beliau akhirnya pada semalam memuat naik sekeping gambar salah sebuah cawangan pasar raya miliknya yang sudah lengkap dengan papan tanda dan bersedia untuk dibuka tidak lama lagi.

Berkongsi dalam hantaran tersebut, Ebit turut menjawab persoalan dan pertanyaan orang ramai sebelum ini yang sering tertanya-tanya kenapa beliau memilih untuk membuka perniagaan runcit sedangkan sudah banyak memiliki perniagaan lain sebelum ini.

Walaupun ramai pengikut yang sudah mengetahui pembukaan kedai runcit itu bakal menawarkan harga yang lebih murah demi membantu golongan yang memerlukan, Ebit juga menjelaskan ada beberapa perkara lain yang turut mendorong beliau meneruskan usaha tersebut.

” Kita sebuah keluarga. Saya nak buat food bank.

“Dan teringin nak bantu jual dengan harga paling murah dan dapat bantu semua orang. Begitu juga peluang pekerjaan.

Food bank merujuk kepada tempat penyimpanan makanan dan keperluan yang boleh diakses dan diambil oleh mereka yang memerlukan tanpa perlu membayar.

Program yang hampir sama telah banyak dilakukan sebelum ini di beberapa universiti dan masjid-masjid di seluruh negara.

Walaupun tidak menyatakan dengan jelas bagaimana food bank anjuran syarikatnya itu akan dijalankan, namun sudah pastinya pengumuman tentang kemudahan itu akan membantu mereka yang tidak berkemampuan untuk berbelanja.

Secara kesimpulannya, menurut perkongsian terbaru dari Ustaz Ebit ini, pembukaan kedai runcit atau pasar raya ini bukan sahaja akan menawarkan harga yang murah, tetapi turut bakal menjadi medium penyampaian makanan kepada golongan memerlukan serta penyediaan peluang pekerjaan.

Buat anda yang tertanya-tanya di mana cawangan ini berada, Ebit dalam hantarannya menjelaskan ia akan dibuka di sepuluh lokasi berbeza iaitu Bandar Baru Bangi, Kajang, Cyberjaya, Sg Buloh, Balakong Cheras, Shah Alam, Damansara, Prima Gombak, Gombak Traders dan Subang Perdana.

Tidak hairanlah jika ramai yang terpegun dengan cara penyampaian ceramah Ustaz Ebit sebelum ini kerana beliau sebenarnya merupakan anak didik penceramah terkenal Dr Fadzilah Kamsah. Baca mengenainya di pautan di bawah.

Pernah Jadi Anak Didik Dr Fadzilah Kamsah, Ebit Lew Kongsi Perjalanan Hidup Sebagai Penceramah

Marah Dengan Gedung Kain Terkenal, Netizen Seru Beli Koleksi Baju Ebit Lew Tunjuk Kuasa Pembeli

Walau Dinasihat Tidak Teruskan Bantuan, Ebit Lew Tetap Terima Sokongan ‘Padu’ Netizen


Bukan Sekadar Hiasan, Ini Maksud Sebenar Bagi Pelekat Kereta Jepun

Undang-undang atas jalan raya di Jepun telah mewajibkan kesemua pemilik kenderaan untuk melekatkan pelekat pada kenderaan mereka mengikut kesesuaian lesen dan umur. Tujuannya hanya satu iaitu untuk mengelak berlakunya kemalangan di jalan raya.

Para pemandu jalan raya yang lain juga mesti berhati-hati sekiranya mereka berhampiran dengan kenderaan yang melekatkan simbol pelekat tersebut. Bukan setakat di Jepun malahan ada segelintir rakyat Malaysia juga menampal pelekat sebegini pada kenderaan milik mereka sebagai hiasan semat-mata.

Ramai yang salah anggap bahawa pelekat kereta Jepun ini sekadar hiasan semata-mata. Tahukah anda, setiap pelekat kenderaan di Jepun mempunyai maksud yang tersirat dan berikut merupakan penjelasannya.

Warna hijau dan kuning pastinya terasa dekat dengan warga Kedah. Ramai yang menganggap pelakat ini khas untuk mereka yang berasal dari Kedah. Ternyata sangkaan anda itu salah.

Sebenarnya, pelekat ini digelar dengan perkataan wakaba atau shoshinsha yang bermaksud baru belajar kemahiran memandu; sama seperti pelekat ‘P’ di Malaysia.

Pelekat ini mesti dilekatkan di bahagian depan dan belakang sebagai bukti menunjukkan bahawa pemandu tersebut baru sahaja lulus lesen memandu kurang daripada tempoh satu tahun.

Simbol pelekat ini pula mempunyai maksud yang sama pada pelekat untuk lesen ‘L’ di Malaysia iaitu pemandu yang masih lagi dalam proses belajar membawa kenderaan.

Kerajaan Jepun beranggapan pelekat yang bertulis ‘pemandu sedang belajar’ sebegini sememangnya dapat memudahkan pengguna jalan raya di sana untuk membezakan pemandu yang sedang belajar memandu. Risiko kemalangan jiwa juga dapat dikurangkan.

Berikut merupakan maksud perkataan Jepun yang dipaparkan pada pelekat berkenaan.

(kyuu bureeki chuui) bermaksud berhati-hati dengan brek kecemasan.

仮免許 (kanmenkyou) bermaksud lesen sementara.

練習中 (renshuuchuu) bermaksud masih dalam latihan.

Pada awalnya, pelekat ini berbentuk seperti titisan air atau dalam bahasa Jepun Momiji yang mula digunakan pada tahun 1997. Pada 2011, kerajaan Jepun telah mengubah corak dan nama pelekat ini iaitu Yotsuba atau maksudnya daun empat musim diperkenalkan untuk menggantikan pelekat Momiji yang sebelumnya.

Berhadapan dengan pemandu yang membawa kenderaan terlalu perlahan sememangnya menyakitkan hati, apatah lagi jikalau anda ingin cepat sampai ke tempat kerja. Berkemungkinan umur pemandu di hadapan anda sudah tua dan tidak mampu untuk memandu dengan laju.

Di Jepun, pelekat koreisha akan dilekatkan pada kenderaan bagi pemandu yang berusia 70 tahun dan ke atas. Pelekat ini sangat membantu kepada pemandu lain untuk mengenal pasti pemandu berstatus veteran. Bayangkan pelekat sebegini dikuatkuasakan penggunaannya di Malaysia, pasti ramai pemandu yang bersikap berhemah ketika memandu di jalan raya.

Bagi pemandu Orang Kelainan Upaya (OKU) di Jepun yang mengalami masalah pendengaran, mereka perlu melekatkan pelekat choukaku shougai ini pada kenderaan. Seperti yang kita lihat, simbol seakan-akan bentuk rama-rama dipilih sebagai simbolik kepada bentuk telinga yang biasanya digunakan di sesetengah negara.

Simbol pelekat ini sangat membantu kepada orang ramai untuk mengenal pasti pemandu yang tidak boleh mendengar sebarang bunyi di jalan raya. Dinasihatkan juga pemandu normal yang lain supaya tidak memotong kenderaan yang berpelekat choukaku shougai secara agresif untuk mengelakkan pemandu berkenaan berasa terkejut sehingga membahayakan pemandu yang lain.

Kebanyakan pelekat yang mempunyai logo ‘orang duduk di atas kerusi roda’ sebagai simbolik kepada pemandu Orang Kelainan Upaya (OKU) yang mengalami kecacatan pada fizikal.

Berbeza bagi kerajaan Jepun di mana mereka beranggapan simbol berkenaan sememangnya akan menyinggungkan perasaan pemandu OKU di sana. Untuk menjaga keharmonian pemandu OKU di Jepun, simbol bunga berbentuk hati atau shinta shougai dipilih untuk dijadikan pelekat pemandu yang tergolong dalam kalangan OKU yang mengalami masalah fizikal.

Jika anda ada menampal mana-mana pelekat ini pada kenderaan anda, jadi anda sudah faham maksud sebenarnya. Jangan pula anda tampal kesemuanya. Tersenyum orang Jepun kalau kalau nampak kereta anda nanti.

Berikut beberapa perkongsian mengenai budaya dan kehidupan di Jepun. Klik untuk bacaan lanjut.

Tentera Jepun Siap Sedia ‘Perang’ Dengan Makhluk Asing, Keluarkan Panduan Hadapi UFO

Bawa Konsep Kedai Buku Jepun, Kafe ‘Rahsia’ Di Klang Ini Bakal Jadi Tempat Lepak Anda


Bukan Sekadar Kostum, ‘Spider-Man Perlis’ Akui Pernah Disengat Labah-Labah Sewaktu Kecil

Memakai kostum adiwira ketika menjual dan menjaja makanan di tepi-tepi jalan dan pasar-pasar malam bukanlah pemandangan baru di negara kita. Malah trend ini difahamkan sudah bermula sejak beberapa tahun lalu lagi.

Tetapi berbeza dengan penjual berkostum lain yang sekadar menyerupai adiwira-adiwira kegemaran ramai sebagai gimik untuk melariskan jualan, lelaki dari Perlis ini yang mengenakan kostum Spider-Man ketika menjaja teh ais ini mendakwa beliau mempunyai sebabnya tersendiri.

Beliau yang pertama kali membuat kemunculan di Bernama sebelum ini, menjelaskan pemilihan sut Spider-Man itu dibuat kerana beliau pernah digigit labah-labah ketika zaman kanak-kanaknya.

“Saya pilih watak Spider-Man kerana dahulu masa kecil pernah disengat oleh labah-labah,” katanya seperti dilaporkan agensi berita nasional itu.

Tambah misteri, lelaki berkenaan melalui laporan dan temu bual yang dikongsikan juga enggan mendedahkan identiti sebenar beliau- sama seperti yang dilakukan Peter Parker dan Miles Morales ketika menjadi Spider-Man sebelum ini.

Hanya mahu dikenali sebagai Spider-Man Perlis, beliau menjelaskan mempunyai sebab sendiri mengenai perkara berkenaan disamping menjelaskan ianya lebih mudah untuknya mendekati peminat adiwira berkenaan.

Sut yang dipakainya itu juga kelihatan hampir sama dengan sut yang dipakai oleh Miles Morales dalam siri terbaru Spider-Man dan juga permainan konsol berbanding dengan apa yang dipakai oleh Tobey Maguire dan juga Andrew Garfield dalam filem-filem mereka sebelum ini.

Nampaknya kini selepas kota Queens, New York di Amerika Syarikat, bandar Kangar di Perlis juga kini mempunyai Spider-Man mereka yang tersendiri dengan kemunculan terbaru Spider-Man Perlis ini.

Cuma yang membezakan mereka adalah adiwira dari utara tanah air ini membawakan kebahagian kepada penduduk setempat dengan menawarkan teh ais berbanding menentang penjahat dan menjaga keamanan dunia.

Baca juga perkongsian isu-isu semasa di media sosial yang pernah kami kongsikan sebelum ini melalui pautan di bawah.

Netizen ‘Berbalah’ Tengok Mural Siling Hasil Tangan Hanis Zalikha

Lihat Reaksi Pembeli Berang Selepas iPhone ‘Dummy’ Berharga RM23 Tidak Berfungsi

Dr Sheikh Muszaphar Kongsi Surat Ditulis Sehari Sebelum Berlepas Ke Angkasa Pada 2007


Bukan Sekadar Rekaan ‘Hype’, Nothing Ear (Stick) Tetap Berikan Pengalaman Bunyi Tulen Dan Jitu

Pada tahun lalu Nothing Ear (1) menjadi satu model earphone yang dinanti-nantikan ramai kerana ianya ciptaan ‘rebel-technologist‘ Carl Pei, bekas pengasas OnePlus yang cukup ternama dalam dunia telefon pintar platform Android satu masa dahulu. Anda boleh tonton review yang pernah kami kongsikan dahulu.

Baru-baru ini kami telah menerima unit review earphone terbaharu yang dikenali sebagai Nothing Ear (Stick). Kenapa namanya seperti begitu? Ini kerana bekas penyimpannya bersaiz sekecil gincu sahaja, itulah apa yang kami rasa apabila pertama kali memegangnya.

Namun, kecil-kecil cili padi, model ini mempunyai banyak kelebihan yang dicari-cari oleh individu audiophile yang tidak boleh lekang daripada menggunakan earphone dan mahu nampak bergaya ketika mendengar musik atau menonton video pada telefon pintar.

Direka sebagai half-in ear, model yang seringan 4.4 gram ini lebih selesa digunakan oleh individu yang mempunyai telinga bersaiz kecil, namun tidak menggangu pengalaman bagi pengguna yang mempunyai saiz telinga sebaliknya walaupun earphone ini tidak ditawarkan dengan pilihan saiz earbud — satu saiz muat untuk semua pengguna dan ia juga tidak mudah terjatuh daripada telinga pemakai.

Bunyi yang dihasilkan oleh Ear (Stick) terasa ‘hidup’ dengan beberapa ciri utama seperti ‘Custom Driver’ yang merupakan ‘senjata rahsia’ Nothing dalam penghasilan earphone ini. Magnet speaker berkualiti digunakan bagi meningkat kuasa dan sensitiviti, sekaligus menjadikan bunyi yang tulen dan berdefinisi tinggi.

Manakala ‘Bass Lock Technology’ pula dapat mengelakkan kebocoran bunyi daripada reka bentuk half-in ear. Teknologi tersebut dapat bertindak secara pintar mengesan kehilangan bunyi bass ketika memakai Ear (Stick) dan segera mengubah equalizer curve ke tahap optimum. Anda boleh boleh ubah tetapan bass itu sama ada rendah, sederhana atau tinggi. Jika mahu lebih mudah, gunakan saja ‘ready-made presets‘ yang tersedia.

Untuk audio yang baik semasa berbual menggunakan Ear (Stick), model ini mempunyai ‘Clear Voice Technology’ yang dikuasakan oleh tiga mikrofon berdefinisi tinggi dan algoritma pintar untuk menapis bunyi-bunyi bising daripada luar. Mikrofon itu dapat menguatkan suara anda, kalis-angin dan kalis bunyi yang dihasilkan oleh orang ramai di sekitar anda.

Antena pada model kali ini telah direka semula untuk meminimumkan gangguan signal.  Agak menarik sekali, Ear (Stick) berubah menjadi ‘Low Lag Mode’ ketika anda bermain permainan video di Phone (1) yang mana ia dapat selarikan bunyi dan grafik permainan video tersebut. Jadi anda tidak akan  ‘potong mood‘ semasa bermain.

Pada masa sama, earphone ini dapat bersambung dengan mudah mana-mana peranti Android melalui fungsi ‘Fast Pair’. Bahkan ia juga boleh digunakan pada peranti Apple juga.

Oh ya, tidak lupa juga Ear (Stick) hadir dengan ciri ‘Press Controls’ yang mana anda boleh mengawal earphone ini dengan ‘menekannya’ untuk play, pause, skip tracks, mengawal bunyi, aktifkan voice assistant dengan mudah. Ciri ini dapat mengelakkan anda ‘tersalah kawal’ dan berfungsi dengan baik walaupun jari anda basah.

Bagi memastikan anda dapat kawalan menyeluruh, aplikasi Nothing X dapat membantu anda mengawal tetapan EQ dan menunjukkan status bateri bagi kiri dan kanan Ear (Stick) serta bekas penyimpannya. Aplikasi itu boleh dimuat turun melalui Google Play Store dan Apple Store. Bagi pengguna Phone (1), Nothing X sudah tersedia untuk digunakan bila-bila masa.

Walau saiz casing sebesar gincu, Ear (Stick) mampu memberikan pengalaman bunyi yang mengasyikkan sehingga 7 jam. Dengan pengecasan 10 minit, model ini boleh digunakan selama 2 jam.

Manakala casing pula boleh membuat earphone bertahan sehingga 29 jam lamanya dan pengecasan 10 minit membolehkan casing ini ‘bertenaga’ semula sehingga 9 jam.

Daripada segi ketahanan pula, Ear (Stick) mencapai piawaian IP54 yang membolehkannya terkena percikan air atau peluh sekiranya digunakan semasa melakukan aktiviti-aktiviti di luar rumah.

Apa yang kami boleh simpulkan penambahbaikkan yang ada pada Nothing Ear (Stick) sememangnya satu ‘game-changer‘ bagi earphone yang mesra-platform-Android. Tidak lupa juga, iOS.

Bagi anda yang ingin memilikinya, bolehlah dapatkan Nothing Ear (Stick) yang berharga RM469 melalui Shopee atau beberapa kedai fizikal terpilih.

Harga ditawarkan untuk model kali ini sedikit murah berbanding Nothing Ear (1), namun Ear (Stick) mampu memberikan kepuasan kepada pengguna dengan ciri-ciri yang diperlukan tanpa menjejaskan kualiti bunyinya.


Bukan Sekadar ‘Surat Cinta’, Gadis Ini Tawarkan Perkhidmatan Menulis Surat Buat Mereka Yang Memerlukan

“Surat di 2021? Bukankah kita sudah mempunyai pelbagai teknologi untuk meluahkan perasaan dan menyampaikan hasrat (dengan cepat dan pantas?)” soal anda.

Pertama kali mendengarnya anda mungkin akan sedikit terkejut dengan perkhidmatan menulis surat yang ditawarkan gadis ini di media sosial.

Ya, beliau menawarkan perkhidmatan menulis surat dengan tangan dan masih menggunakan perkhidmatan pos untuk menghantar surat.

Cuma apa yang berbeza antara beliau dengan ‘orang-orang lama’ adalah beliau mengambil upah menulis dan mengarang surat, apa-apa jenis surat kepada orang yang dikehendaki pelanggan.

Kisah gadis berkenaan Nur Izzati Abdul Rani, yang menawarkan perkhidmatan menulis surat kepada pelanggan melalui media sosial mula mencuri tumpuan selepas beliau ditemuramah untuk salah satu program TV nasional baru-baru ini.

Berkongsi kepada The Vocket, Nur Izzati yang kini masih menuntut di salah sebuah institut pengajian tinggi memberitahu beliau mula menawarkan perkhidmatan menulis surat sejak bermulanya Perintah Kawalan Pergerakan (PKP) pada tahun lalu.

Buat anda yang tertanya-tanya bagaimana idea untuk menawarkan perkhidmatan menulis surat ini timbul, Nur Izzati dalam temubual terdahulu menjelaskan ianya bermula selepas dicadangkan oleh rakan pena-nya dari luar negara.

“Saya buat carian tentang rakan pena di Instagram. Kebanyakan mereka yang dari luar negara ini buat perkhidmatan tulis surat.

“Lepas itu saya macam terfikir nak buat juga,” jelasnya.

Walaupun ramai yang mungkin menganggap beliau hanya menulis surat cinta dengan tulisan berangkai, Nur Izzati menjelaskan beliau sebenarnya menawarkan pelbagai jenis surat daripada surat perpisahan, surat penghargaan buat ibu bapa dan rakan serta surat untuk sambutan seperti ulang tahun.

“Tak spesifik dekat (surat) cinta itu saja,” kongsinya.

Bukan sahaja menawarkan pelbagai jenis surat untuk pelbagai tujuan, tetapi Nur Izzati juga menawarkan pelbagai jenis tulisan dan juga kertas serta dakwat yang digunakan untuk membuatkan surat yang diminta pelanggan tampil lebih eksklusif.

Bermula dengan harga serendah RM20 untuk setiap 100 perkataan, Nur Izzati menjelaskan perkhidmatannya itu yang dimulakannya sejak tahun lalu masih lagi mendapat sambutan sehingga ke hari ini.

“Mula mula tak berapa sangat, tapi awal bulan Jun (2020) sampai sekarang setiap hari ada pesanan.

“Kalau pelanggan yang paling ramai dari kalangan orang yang dah berkahwin. Beri untuk pasangan masing masing. Kedua terbanyak untuk sambutan hari jadi.

“Yang paling laris dari pasangan sudah berkahwin atau mereka yang hendak berkahwin atau bertunang,” kongsinya ketika ditanya mengenai pelanggan yang mendapatkan perkhidmatannya.

Bercerita lanjut mengenai proses pesanan atau permintaan daripada pelanggannya, Nur Izzati memberitahu ia terpulang kepada mereka untuk membuat pilihan.

Sama ada mereka mahu menulis terdahulu isi kandungan surat berkenaan sebelum beliau menukarkan kepada tulisan yang dihasilkannya atau memberi kebebasan sepenuhnya kepada beliau untuk mengarang surat berkenaan sesuai dengan permintaan mereka.

Dan jika ada yang risau sekiranya surat yang ditulis ini tidak sampai atau terlambat sampai kepada si penerima, anda tidak perlu risau kerana beliau sebelum ini telah pun berhadapan dengan masalah tersebut.

Seperti mana usahawan lain yang mahir menguruskan masalah yang timbul dalam perusahaan mereka, Nur Izzati menjelaskan beliau kini sudah mula menggunakan perkhidmatan berbanding perkhidmatan pos biasa yang menggunakan setem.

“Lepas tu surat banyak tak sampai dekat penerima jadi saya guna perkhidmatan kurier untuk pos surat,” jelasnya.

Jadi kepada anda yang sudah lama berkeinginan untuk mengutus surat sama ada kepada pasangan, keluarga atau kenalan tetapi risau dengan banyak perkara- mungkin perkhidmatan yang ditawarkan ini boleh menjadi penyelesaian kepada masalah anda.

Dengan pelbagai jenis tulisan dan bermacam sampul surat untuk dipilih, pastinya si penerima akan terpegun dengan hasil tulisan tangan yang dihasilkan Nur Izzati ini. Anda boleh melihat sendiri lebih banyak hasil kerja yang dilakukannya sebelum ini di sini.

Baca juga perkongsian semasa di media sosial yang pernah kami kongsikan sebelum ini melalui pautan di bawah.

Pernah Jadi Guru ‘Sniper’ TMJ, Pesara Tentera Sebak Baginda Masih Ingat Akan Dirinya

Selamba ‘Tarik’ Sambil Tebar Roti, Kehebatan Suara Renggo Arrow Curi Perhatian Ramai

‘Satu Dalam Sejuta’- Ketabahan Edika Yusof Terus Setia Jaga Isteri Lumpuh Buat Netizen Terharu


18 Sebab Kenapa Migrasi Ke Australia Bukanlah Pilihan Terbaik

Sejak beberapa hari lepas satu status tentang kenapa anda patut migrate ke Perth, Australia menjadi viral di media sosial terutama di Facebook.

Untuk ini Amar Aziz, seorang usahawan yang telah 2 tahun menetap di Sydney Australia meluahkan pandangan dari sudut kaca mata beliau.

Untuk pengetahuan, selain daripada mengusahakan perniagaan sendiri, Amar Aziz juga merupakan seorang yang aktif dalam sukan payung terjun dan merupakan anak Melayu pertama yang memperolehi lesen Wingsuit dari Australian Parachute Federation (APF).

Ikuti pendedahan Amar mengapa Australia bukanlah negara yang menjanjikan segala keindahan sebagaimana yang telah digembar gemburkan.

Kenapa Ramai Rakyat Malaysia Berpindah ke Australia?

Aku menulis atas kapasiti penduduk tetap di Australia. Ramai yang cuba tutup mata hati sendiri dengan mengangkat emas di negara orang sambil menafikan berlian di negara sendiri.

Sejujurnya, sepanjang 2 tahun lebih duduk di luar Malaysia, aku tak pernah kata Malaysia tu susah cari rezeki. Yang menyusahkan rakyat Malaysia, adalah rakyat Malaysia sendiri.

Berikut antara pemerhatian aku selama 2 tahun di Australia sebagai seorang yang berstatus ‘Penduduk Tetap’.

Kita boleh senaraikan beribu kebaikan negara orang berdasarkan pemerhatian kita sepanjang 5 hari trips atau 6 bulan stay mahupun setahun duduk sebagai pelajar.

But please jangan butakan mata dengan harga sebuah negara Malaysia yang tidak boleh dijual beli.

Objektifnya kita keluar ke negara lain adalah dengan mencedok idea atau apa-apa perkara untuk diaplikasikan di dalam negara Malaysia.

Kalau menteri-menteri dah tak boleh diharap, janganlah dibuang Malaysia itu. Malah kita bangkit untuk membantu belia-belia kita menjadi pewaris bagi memartabatkan tanah air di mata dunia.

Migrate itu tak ada cacat celanya. Cuma pasanglah niat kita berhijrah untuk membantu tanah air kita pada suatu hari nanti. Jangan ditanam api kebencian di dalam hati dengan menyalahkan negara tercinta kita.

Ramai sahabat-sahabat aku datang dari Malaysia untuk bekerja di Australia secara sah dan tidak sah. Aku tak pernah bangkang kalau itu yang terbaik. Cumanya jangan dibiak cara bagaimana korang masuk kepada yang lain, kelak yang buruk adalah nama Malaysia.

Malaysia adalah negara ke-2 dalam Immigration Top List 2013. Agak-agak tahun 2015 macam mana?

“According to an Immigration Department report, Migration Trends 2012-2013, visitors (44,800) and students (10,720) were the largest cohort of visa holders to overstay their visit. The highest number of visa overstayers in 2013 by nationality came from China (7690), Malaysia (6420), the US (5220) and the UK (3780).” – Syd Morning Herald, 2015.

Kalau bukan kita yang menaikkan negara kita, siapa lagi?

Malaysia Tanah Tumpah Darahku,
Amar Aziz

Baca lagi: Putus Tunang, Lelaki Ini Gadai Cincin Dan Bawa Diri Ke Australia


Bukan Sekadar ‘Troll’, Lelaki Ini Mahu Majikan Mansuhkan Syarat Ini Dalam Iklan Pekerjaan

Hujung minggu lalu berlangsungnya acara Comic Fiesta 2019 di Kuala Lumpur yang mengumpulkan peminat komik, manga dan anime dari seluruh negara. Rata-rata yang menghadiri acara ini menyarungkan persalinan daripada siri komik yang mereka minati.

Namun, lelaki ini tiba-tiba tular apabila ‘kostum’ yang dipakainya meraih perhatian netizen terutamanya di Twitter. Gambar ini sudah pun meraih lebih 36,000 retweets di mana mesej yang dibawa lelaki ini sangat tepat dengan situasi yang berlaku pada hari ini.

i found it in insta story pic.twitter.com/NY5EfbXdi5

Give it a like, comment & share If it's true and you're facing the same problem #comicfiesta2019 #comicon2019 #jobless #ineedajob #money #truestory #phd #master #degree #diploma #spm

A post shared by  Shere Khan (@sheerekhan) on Dec 21, 2019 at 10:44pm PST

Selepas membuat sedikit pencarian, individu berkenaan dikenali sebagai Shere Khan. Dalam temu bual bersama Shere, beliau berkata ia bukan sekadar troll tetapi lebih kepada menceritakan realiti pencari kerja sepertinya pada ketika ini.

“Sign yang saya pakai tempoh hari bukan sekadar suka-suka. Saya cuma mahu berkongsi dengan orang ramai realiti sebenar pencari kerja seperti saya yang ramai tidak tahu. Jika anda tidak percaya, anda boleh buka mana-mana laman mencari kerja,” kata Shere.

“Disebabkan gambar saya ini sudah viral, harap mesejnya sampai. Kita pun sudah hampir tahun 2020. Saya kecewa diskriminasi seperti ini masih wujud. Sepatutnya seseorang individu itu dinilai berdasarkan merit, skil bekerja dan bakat; bukan hanya bergantung kepada warna kulit sahaja,” tambah Shere.

Adakah anda pernah mempunyai pengalaman yang sama seperti Shere? Jika ya, anda boleh berkongsi tentangnya di ruangan komen.

Sebelum ini, pegawai imigresen akan diajar asas bahasa Mandarin supaya dapat berkomunikasi dengan pelancong dari negara China. Baca lagi tentangnya pada artikel di bawah.

Pegawai Imigresen Perlu Belajar Bahasa Mandarin Terima Reaksi Pelbagai Netizen

Persiapan Sebelum Bekerja Di Malaysia, Kerajaan Nepal Cadang Ajar Subjek Bahasa Melayu Di Sekolah

Ini 2 Cara Yang Anda Boleh Cuba Jika Mahu Bekerja Di Jepun Secara Sah


Bukan Sekadar TV Biasa, HUAWEI Vision S Series Sedia Dilengkapi Panggilan Video MeeTime 1080p

Bersempena dengan pengumuman strategi Seamless AI Life dan 1+8+N, HUAWEI sedia melancarkan produk inovatif terbaru mereka iaitu HUAWEI Vision S Series. Dilengkapi dengan teknologi terbaru beserta AI, TV terbaru keluaran HUAWEI ini sedia menawarkan lebih banyak fungsi buat para pengguna.

Menerusi HUAWEI Vision S Series, pengguna berpeluang membuat panggilan video bersama keluarga serta rakan-rakan dengan mudah. Menariknya, model ini turut menyokong paparan Full HD 1080p buat panggilan video menerusi aplikasi HUAWEI MeeTime.

Dilengkapi dengan Intelligent Bandwidth Adjustment, pengguna pastinya tidak lagi mengalami masalah melibatkan lagging sebagainya sewaktu menjalankan panggilan video khususnya sewaktu perjumpaan berkumpulan bersama rakan kerja.

Nak tahu apa yang membuatkan HUAWEI Vision S Series lebih fun? Menerusi skrin besar yang ditawarkan, anda berpeluang mendapatkan gambar keluarga anda dengan lebih mudah menerusi penawaran camera 13-megapixel Magnetic Camera.

Ketahui lebih lanjut mengenai HUAWEI MatePad 10.4 yang bakal dilancarkan 20 Mac ini.

Tawarkan Lebih Banyak Perubahan, HUAWEI MatePad 10.4 Bakal Dilancarkan 20 Mac Ini

HUAWEI Mate 40 Pro, Peranti Serba Lengkap Tanpa Servis Daripada Google


Bukan Sekadar ‘Vending Machine’, Rupanya Pintu Ke Kafe Tersembunyi Yang Comel Dan Minimalis

Siapa sini seorang food hunter? Tahukah anda terdapat sebuah cafe disebalik vending machine di George Town, Pulau Pinang?

Percayalah disebalik vending machine ini sebenarnya sebuah kafe ‘awesome’ dan menarik yang anda perlu cuba jika berkunjung ke Pulau Pinang. Kafe Dear You ini mengambil inspirasi kafe seperti di Korea dan akan memberikan anda perasaan seperti berada di sana.

A post shared by Dear You 친애하는 당신 (@dearyou_my)

Menariknya, setiap sudut kafe ini sangat ‘Instagramable’ dimana sesuai untuk anda mengambil gambar dan dikongsikan di sosial media ataupun hanya sebagai koleksi peribadi.

Tidak hanya itu, ‘vibes’ yang dibawa kafe ini akan membuatkan pelanggan berasa tenang dan selesa. Kiranya memang sesuai untuk ‘hangout’ bersama rakan-rakan anda mahupun yang tersayang.

A post shared by She Eats! Food blogger (@she_eats.my)

Bukan hanya itu, kafe ini juga menyajikan variasi menu untuk anda cuba dan nikmati. Paling menarik perhatian adalah set roti bakar dimana anda boleh bakar sendiri roti itu.

‘Presentation’ makanan yang dihidangkan cukup cantik pasti membuatkan anda rasa sayang mahu makan dan juga mudah buat anda yang mahu mengambil gambar makanan.

Bagi anda yang mahu berkunjung ke kafe Dear You ini, ia dibuka setiap hari pada jam 11 pagi hingga 9 malam. Selamat mencuba!

Sementara itu, kami kongsikan kafe yang anda boleh kunjungi di Pulau Pinang pada pautan di bawah ini.

Nikmati ‘Hi-Tea’ Dengan Suasana Nyaman Dan Santai Di Kafe Kopi Hutan Bukit Bendera

8 Sebab Kenapa George Town, Pulau Pinang Bandar Tempatan Paling Best

Kisah Sebenar Di Sebalik Gambar ‘Sungai Jernih’ Bersama Ikan Koi Di Pulau Pinang


Bukan Semua ‘Parts’ Perlu Tukar, Netizen Dakwa Ada Pusat Servis Cuba Ambil Kesempatan Terhadap Pelanggan

Setiap pemilik kereta perlu membuat servis berkala supaya kenderaan yang dinaiki dapat memberikan keselesaan dan tidak mendatangkan kerosakan yang lebih teruk pada masa akan datang.

Baru-baru ini seorang wanita berkongsi melalui media sosial Twitter berkongsi pengalamannya hampir perlu ‘membayar lebih’ apabila pihak pusat servis mengeluarkan quotation pertama.

Namun selepas wanita memberikan ‘pencerahan’ kepada pihak pusat servis itu, akhirnya dia hanya perlu menukar minyak hitam dan oil filter sahaja.

orang perodua tu mesti ingat aku ni perempuan datang sorang je so dia expect aku taktahu apa-apa.

ni first quotation yang dia bagi aku. selepas potpet potpet dari aku, aku hanya tukar minyak hitam dan oil filter sahaja, hihi. pic.twitter.com/xGY3MZf3sE

Tambah wanita itu lagi, hanya sebab dia datang ke pusat servis seorang diri tidak bermaksud dia tidak tahu apa-apa mengenai servis kereta.

Nyatanya lagi, semasa servis keretanya sebelum ini, pusat servis ada memberitahu bateri keretanya perlu ditukar dan harganya RM500. Bagaimanapun dia menolak kerana kos untuk menukar bateri sel basah kepada bateri sel kering di ‘bengkel luar’ cumalah RM260 sahaja.

Ciapan itu telah mendapat sokongan daripada pengguna Twitter yang lain. Mereka juga sudah banyak kali terkena dengan beberapa pusat servis yang tidak jujur sehingga berlaku pertelingkahan di antara kedua-dua pihak.

Sama!! Dia nampak aq dtg sorg ii pompuan lak tu. Smua bnde dia nk tkr. Fikir kita bodoh agknya. https://t.co/Nl4OhxltwA

— Í̶̞ȇ̴̡j̵̹̓ả̵̫ (@hamizahr_) February 13, 2023

This is truee yaa. First quotation: RM600++🌝 but using my knowledge just kena dlm RM260++ jerr 😌 https://t.co/d2Q1ILyziI

Netizen turut mencadangkan kepada orang ramai untuk pergi ke pusat servis yang betul-betul di bawah seliaan pengeluar kereta, bukan dikendalikan oleh pihak ketiga walaupun kedua-duanya adalah ‘pusat servis rasmi’.

Ini kerana pusat servis di bawah seliaan pengeluar kereta tidak mempunyai masa untuk membuat ‘extra service‘ yang disebabkan banyak kereta beratur untuk diservis dan selalunya pihaknya akan menyarankan pelanggan untuk menukar parts yang perlu sahaja.

Better pegi perodua sc yang bebetul under perodua. Bukan yang managed by 3rd party company. Yes both are official, tapi kalau perodua center, dorang takde masa nak buat extra service sebab que panjang gilos. So selalunya dorang akan advise untuk yang penting sahaja. https://t.co/64CgOc4iHR

— kwanul (@petre_ikato) February 12, 2023

Slalunya, whichever comes first, service date or mileage. Jgn slalu target mileage as a point bila nak service. Benda pun ada expiry date. https://t.co/7TgSnvJENK

Dalam masa sama, ada netizen berpendapat untuk menukar parts pada kereta bukan bergantung pada mileage semata-mata sahaja, kerana ada parts mempunyai ‘tarikh luput’ yang tersendiri. Jika hayat parts itu sudah sampai tamat tempoh, ada kemungkinan ia bakal memberikan masalah kepada pemilik kenderaan pada masa akan datang.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


‘Bukan Senang Nak Cari Duit’ – Rider Sedih Pembeli Bayar Makanan Guna Duit Buruk

Setiap pekerjaan ada susah senangnya. Para pekerja gig penghantaran makanan juga tidak terkecuali. Selain cuaca yang tidak menentu, karenah pelanggan pastinya sesuatu yang mereka perlu ‘hadap’ setiap hari.

Baru-baru ini, tular video seorang rider penghantaran makanan yang meluahkan rasa kecewanya apabila menerima ‘duit buruk’ sebagai bayaran untuk makanan yang dihantarnya.

Dalam video itu, dia berkata pelanggan menyuruhnya untuk meninggalkan sahaja makanan di pagar dan terdapat sampul berisi duit syiling sebagai bayaran. Bersangka baik, beliau terus sahaja meninggalkan makanan tersebut dan berlalu pergi dan sampul tersebut.

Namun apabila tiba di rumah, beliau terkejut apabila menerima duit syiling yang sudah lusuh daripada pelanggan tersebut. Dia pergi kembali ke rumah tersebut untuk menukar wang. Walaupun berulang kali menekan loceng, tiada jawapan daripada tuan rumah.

Kesian abang panda ni 😌 pic.twitter.com/YJlk7oLmut

Rata-rata netizen berasa kasihan dengan apa yang dialami rider berkenaan. Ada juga netizen yang turut memberi nasihat supaya perkara ini dijadikan pengajaran supaya tidak lagi ‘terkena’ dalam urusan penghantaran di masa akan datang.

Patutnya kena lah check dlu.slh abg panda jugak.bgi dlm sampul skrgni semua kena https://t.co/6fZl13F2NS semua jujur

— Amirul Hakim (@AmirulH01259302) May 20, 2023

soft spokennya abang tu. kalau orang lain dah pecah pintu rumah tu😭

Aiyyooo rm6 pun nk tipuuu keee😂🫣memang perangai betholl laaa..rumah besaq…malu laaa..

Walaupun nilai wang yang diterima mencukupi, namun ada sesetengah kedai yang tidak menerima duit lusuh atau terkoyak daripada pelanggan. Semoga perkara ini menjadi pengajaran buat kita. Mudahkan urusan orang, Tuhan akan mudahkan urusan kita.


Bukan Setakat Manusia, Haiwan Di Zoo Negara Juga Dapat Bantuan Ustaz Ebit Liew

Ustaz Ebit Liew, adalah salah seorang rakyat Malaysia yang terkenal dengan kemurahan hatinya membantu mereka yang memerlukan. Daripada bermulanya PKP sehinggalah sekarang, nama Ustaz Ebit Liew tidak pernah lari daripada kisah-kisah memberi bantuan.

Terbaharu, dikongsikan di laman Facebook rasminya, Ustaz Ebit Liew mendedahkan bahawa dia mendapat panggilan bantuan daripada Zoo Negara bagi menyelamatkan haiwan-haiwan di sana.

Difahamkan, Zoo Negara memerlukan peruntukan sebanyak RM 1 juta sebulan bagi hanya untuk makanan dan penyelenggaraan zoo. Disebabkan wabak COVID-19 dan perintah duduk di rumah oleh kerajaan, Zoo Negara mendapat kesan yang teruk apabila tiada pendapatan yang dapat dijana sejak beberapa bulan lalu.

“Sayu rasa hati bila dapat permintaan dari zoo negara untuk selamatkan haiwan disana. Perbelanjaan mereka 1 juta sebulan hanya untuk makanan dan penyelenggaraan zoo.

“Sekarang dah banyak bulan tiada langsung pendapatan semenjak awal pkp. Mereka sangat kekurangan dana. Saya tahu tengah hari tadi. Petang ni terus bawa 200kg Daging lembu dan 500kg buahan dan sayuran,” katanya di laman Facebook.

Hantaran terbabit telah menangkap perhatian rakyat Malaysia, kebanyakan daripada netizen memberi reaksi positif dengan apa yang dilakukan olehnya dan ada juga yang mendoakan agar Malaysia diberi pemimpin seperti Ustaz Ebit Liew.

“Ini bukti bahawa kita perlu menyumbangkan wang kita kepada Ustaz Ebit. Gembira tengok duit yang kita sumbangkan itu dapat pada orang yang memerlukan,” tulis Aiman.

Azrul Amen pula menulis, “Inilah hasilnya kalau duit sampai ke tangan yang betul. Bukan kepada korupsi yang asyik menekan rakyat.”

Untuk rekod, ini bukanlah kali pertama Ustaz Ebit Liew turun padang membantu orang ramai. Terdahulu, Ustaz Ebit Liew telah mengejutkan rakyat Malaysia dengan menyewa sebuah kapal terbang bagi menghantar bantuan ke Sabah. Selepas itu, panggilan bantuan daripada pengusaha bas sekolah turut mendapat perhatian Ustaz Ebit Liew.

Terdahulu, Ebit Liew telah membeli dua buah lori bagi mengagihkan air kepada penduduk Selangor yang terjejas. Klik pautan di bawah untuk membaca.

Simpati Dengan Masalah Penduduk Selangor, Ebit Liew Beli Air Dua Lori Untuk Diagihkan

Ebit Lew Diminta Mohon Maaf Selepas Hantar Pulang Pelajar Universiti ‘Tersangkut’

Selepas ElewsMart, Ebit Lew Wujudkan ‘Food Bank’ Khas Untuk Membantu Golongan Yang Memerlukan


‘Bukan Tak Reti Tapi Malas Belajar’- Gadis Luah Kekecewaan Dengan Sikap Pemalas Rakan Serumah

Tinggal di rumah sewa bersama rakan-rakan atau penghuni lain ada kalanya boleh menjadi satu cabaran buat kita. Terutama sekali jika penghuni-penghuni ini berpotensi untuk menimbulkan masalah.

Bila berbicara tentang perkongsian rumah sewa, antara salah satu masalah terbesar yang dihadapi oleh semua orang adalah bila penghuni lain tidak menjaga kebersihan seperti yang diluahkan gadis ini @mnsiatnpahati di Twitter baru-baru ini.

“Bukan nak kata apa,tapi aku dah penat nak hadap hari-hari macam ini . Aku penat balik kerja hari-hari aku kemas tapi akhirnya macam ini juga setiap kali balik.

“Apa benda macam ni? Monyet ke yang duduk dalam rumah ni? Maaf la. Aku ni perempuan, dan aku tak suka,” luahnya di Twitter.

Kejadian itu menurut beliau bukanlah kali pertama berlaku malah boleh dikatakan terjadi setiap hari apabila beliau pulang dari tempat kerja.

Penyelesaiannya? Dia terpaksa meluangkan masa beberapa jam setiap hari untuk mengemaskan kembali rumah mereka dan ada ketikanya berlarutan sehingga jam 9 malam walaupun tiba dari tempat kerja pada jam 6 petang.

Beliau ketika dihubungi The Vocket menjelaskan gambar yang dimuat naik itu bukanlah untuk membuka aib sesiapa tetapi hanya lebih kepada untuk memberi nasihat dan kesedaran kepada orang ramai.

Malah beliau sendiri tidak menyangka luahan yang dilakukannya itu menjadi perhatian netizen terutama di Twitter. Tambah menarik ada juga yang berkongsikan pengalaman mereka yang hampir sama dengan apa yang dilaluinya.

“Sis, awak tak berseorangan, saya juga hadap benda sama tiap hari. bila ditegur, mereka tunjuk perasaan, masalahnya singki sampai berulat, rambut bersepah, taknak mop taknak sapu rumah.

“Rasa macam nak halau tapi itu pun bukan rumah saya jadi maid sekejap lah lepas balik keje,” komen netizen.

“Rakan serumah saya pun sama, dah guna toilet tak reti nak bersihkan dan jirus.

“Saya pula yang jadi cleaner dia. Toilet tak pernah pun dia cuci. Itu belum kes lupa tutup air sinki. Lupa tutup itu ini. Kalau keluar rambut nak straight je,nak wangi tapi hm,” luah netizen

Walaupun rakan serumahnya menyedari apa yang diluahkannya dan menjelaskan mereka ‘tak reti nak mengemas rumah’ namun bagi dirinya perkara itu jelasnya bukanlah masalah sebenar.

Sebaliknya ia berlaku kerana sikap mereka sendiri yang tidak mengambil inisatif untuk belajar mengenai perkara berkenaan.

“Nasihat saya pada orang yang tak reti kemas ini adalah sebenarnya bukan tidak reti tetapi tidak mahu belajar.

“[…] Saya tidak meminta mereka untuk menjadi pembersih tetapi cubalah belajar untuk menjaga kebersihan.

“Kalau sudah ambil barang letakkan di tempatnya balik, kalau tidak tahu membuat sesuatu, bertanyalah. Buka mulut dan minta diajar. Jangan malas untuk belajar,” pesannya ketika dihubungi The Vocket.

Tambah beliau lagi, masalah berkenaan seperti yang dihadapinya dan netizen-netizen lain (yang berkongsikan pengalaman buruk mereka bersamanya) dapat diatasi jika setiap orang bertimbang rasa dalam situasi berkenaan.

Walaupun ramai yang menyewa bersama ini tidak mengenali antara satu sama lain, namun jelasnya setiap penghuni perlu bertolak ansur, bekerjasama antara satu sama lain dan sentiasa hormat-menghormati sebab kita sudah dalam satu rumah.

Sikap-sikap ini jelasnya adalah penting kerana mereka berkongsikan rumah yang sama dan sekaligus dapat mengelakkan daripada kejadian dan perkara yang tidak diingini seperti dikongsikan beliau dan netizen-netizen di hantaran yang dibuatnya.

Baca juga luahan hos homestay ini yang kecewa selepas menerima pelanggan dari ‘neraka’ sebelum ini melalui pautan di bawah.

Puntung Rokok Bersepah Dan Tilam Bernajis, Hos Homestay Luah Kekecewaan Terima Pelanggan Dari ‘Neraka’

Ulasan Jujur Lelaki Ini Di Resort Milik ‘Dato AS’ Bertukar Menjadi Ugutan

Bayar RM700 Tetapi Rumah Kotor, Lelaki Ini Kongsi Pengalaman Penginapan Airbnb Dari ‘Neraka’


‘Bukan Tentang Pengikut Tetapi Kenangan’ – Pengguna Panik Selepas Akaun Instagram Disekat Tanpa Alasan

Sejak semalam, kecoh di media sosial apabila Instagram telah menyekat sebahagian akaun pengguna secara tiba-tiba tanpa memiliki sebarang alasan yang kukuh.

Malah, pihak Instagram dalam satu kenyataan di Twitter mengatakan bahawa pihak mereka sedang meneliti masalah tersebut dan telah meminta maaf kepada umum.

We’ve resolved this bug now – it was causing people in different parts of the world to have issues accessing their accounts and caused a temporary change for some in number of followers. Sorry! 😵💫https://t.co/Q1FBOEI97D

— Instagram Comms (@InstagramComms) October 31, 2022

Oleh itu, ramai pengguna menzahirkan kebimbangan mereka apabila akaun mereka disekat dan tidak dapat akses ke akaun mereka. Malah, ada juga pengguna yang takut jika tidak dapat kembali akaun mereka, maka semua gambar kenangan yang diabadikan di Instagram mereka akan hilang begitu sahaja.

Menjengah ke Twitter dan TikTok, para pengguna yang tidak disekat memberitahu bahawa jumlah pengikut mereka berkurang dan hal ini terjadi mungkin disebabkan masalah yang berlaku ini.

Plis ini bukan masalah followersnya tapi kenangan semua ada di Instagram😭😭 #instagramdown pic.twitter.com/pTj5jSsYuc

— haruto’s girl (@imharutogirll) October 31, 2022

Instagram is deleting / suspending a lot of accounts as we speak. My instagram followers dropped beratus ratus 😂

— Tatty H. (@tattyhassan) October 31, 2022

Account i hilang macam tu je!! Sedih wey 😭 dah la banyak memories 😭 pic.twitter.com/I7VrSuKAzf

— Saff (@ccloudystarssss) October 31, 2022

♬ original sound – Norreen143 – Norreen143

Selain daripada itu, ada juga pengguna yang mengatakan bahawa Instagram mereka ‘crashing’ dimana aplikasi itu akan secara automatik terkeluar selepas beberapa saat. Difahamkan, pihak Instagram telah menyelesaikan masalah terbabit tetapi ada lagi pengguna yang masih berdepan dengan permasalahan tersebut.


Bukan Terdesak, Kajian Buktikan Ramai Golongan T20 Guna Wang i-Sinar Untuk Pelaburan Dan Emas

Bagi membantu rakyat yang terkesan akibat pandemik COVID-19, kerajaan telah membenarkan pengeluaran i-Sinar pada akaun 1 Kumpulan Wang Simpanan Pekerja (KWSP).

Akan tetapi, menurut satu kajian Pusat Penyelidikan UCSI, segelintir golongan T20 telah menggunakan wang yang dikeluarkan untuk melabur pada emas dan saham.

Tinjauan meliputi 809 responden itu telah mengatakan hampir separuh responden iaitu 47.7% kumpulan T20 negara menggunakan atau akan menggunakan kelayakan mereka pada pengeluaran i-Sinar untuk dijadikan pelaburan diikuti M40 sebanyak 35.3% dan B40 sebanyak 31.1%.

Pusat Penyelidikan Undian UCSI mendapati membayar balik pinjaman menjadi tujuan utama responden membuat pengeluaran i-Sinar bagi golongan B40 dan M40 serta yang berusia antara 26 hingga 55 tahun. Hanya 48.6% menggunakan wang pengeluaran tersebut untuk kegunaan seperti membeli makanan dan barangan dapur.

Tidak dapat dinafikan bahawa setiap orang memiliki kepentingan sendiri untuk mengeluarkan wang simpanan KWSP tetapi pihak KWSP perlu memantau dan meneliti semula tindakan pengeluaran ini, khusus untuk membantu kumpulan yang benar-benar terjejas.

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

‘Merayu Dibenar Beroperasi Jika PKP Berlanjutan’- Zoo Negara Hanya Mampu Bertahan Hingga April Ini

Semua Sektor Ekonomi Akan Dibuka Semula Dibawah PKP 2.0, Dengan SOP Yang Lebih Ketat?


Bukan Untuk Jana Elektrik Sahaja, Ini 5 Fungsi Empangan Yang Ramai Tidak Tahu

Kalau sebut tentang empangan, perkara pertama yang bermain di fikiran mesti fungsinya yang menjana elektrik. Tapi anda tahu atau tidak, sebenarnya tidak semua empangan di Malaysia berfungsi untuk menjana elektrik. Setiap empangan dibina dengan ciri-ciri khusus bagi memudahkan kehidupan seharian, bukan untuk jana elektrik sahaja.

Di Malaysia, terdapat 103 buah empangan yang dikendalikan oleh agensi yang berbeza seperti Jabatan Pengaliran dan Saliran (JPS), Tenaga Nasional Berhad (TNB), syarikat air negeri dan lain-lain lagi. Jadi, hari ini kami nak kongsikan dengan anda apa lagi fungsi empangan yang ramai orang terlepas pandang.

Bentuk muka bumi Malaysia yang unik dan berbukit-bukau menjadikan Malaysia negara yang bertuah kerana mempunyai sumber alam yang berterusan. Potensi sumber semula jadi seperti air di Malaysia berjaya dimanfaatkan untuk keselesaan semua pihak.

Sebagai contoh, Skim Hidroelektrik Terengganu yang membabitkan empangan Puah dan Tembat seluas 7,197 hektar ini. Selain membekalkan tenaga elektrik sejak Disember 2015, projek ini juga membantu kerajaan negeri dan rakyat Terengganu ketika banjir dan musim kemarau.

Di kawasan Penampang dan Kota Kinabalu, Sabah, empangan Babagon terbukti dapat membantu penduduk ketika mereka mengalami masalah kemarau panjang seperti yang berlaku pada awal tahun 1997. Dengan adanya empangan itu, penduduk di kawasan tersebut takkan terputus bekalan air walaupun bekalan yang diterima terpaksa dicatu.

Pembinaan empangan bukan saja berfungsi untuk mengawal banjir, membentuk dan membekalkan air, malah turut memainkan peranan dalam penghasilan sumber hidroelektrik.

Pada asalnya tasik ini diwujudkan untuk tujuan kawasan tadahan air sekitar 1980-an. Bagaimanapun, paras air di Sungai Kenyir naik mendadak berikutan pembinaan empangan Jenagor hingga menenggelamkan sembilan perkampungan, hutan, bukit dan gunung.

Penduduk mengambil inisiatif atas apa yang berlaku dengan menjadikan kawasan ini sebagai kawasan rekreasi dan sangat terkenal sebagai destinasi memancing utama di Malaysia. Tasik Kenyir juga mempunyai kawasan air terjun yang popular di seperti Air Terjun Lasir, Air Terjun Saok, Air Terjun Tembat dan Air Terjun Pertam.

Empangan juga berfungsi sebagai pembekal air bersih yang menjadi sumber kegunaan harian seperti membasuh baju, memasak dan air minuman.

Setiap kali tiba hujung tahun, penduduk Pantai Timur pastinya risau dengan musim tengkujuh yang mungkin menyebabkan banjir. Bencana alam ini bukan saja mengakibatkan kerosakkan harta benda malah membahayakan nyawa. Dengan adanya empangan, kesan akibat banjir dapat dikurangkan.

Buat masa sekarang, Kelantan hanya ada empangan Pergau yang berfungsi sebagai tadahan air dan penjana elektrik. Namun, bila tiba musim tengkujuh empangan ini tidak mampu menampung lebihan air dan menyebabkan limpahan air dan banjir besar.

Tiga empangan Tenaga Nasional Berhad (TNB) dalam keadaan bersiap sedia menghadapi musim tengkujuh iaitu empangan hidroelektrik di Tasik Kenyir, Terengganu, Cameron Highlands, Pahang dan Sungai Perak, Perak.

TNB turut memberikan beberapa siri taklimat persediaan dan latihan kecemasan di stesen hidroelektrik dan pejabat operasi TNB dilaksanakan bagi meningkatkan kecekapan anggota terlibat menghadapi musim tengkujuh ini.

Persediaan dilakukan bersama pihak berkuasa tempatan serta agensi berkaitan bagi memastikan proses pelepasan air secara terkawal di beberapa empangan hidroelektik mengikut Prosedur Operasi Standard (SOP).

Orang ramai yang ingin mengetahui maklumat lanjut mengenai perkhidmatan dan bekalan elektrik, boleh menghubungi talian TNB CareLine di 1-5454 atau Facebook TNB Careline.

Ketahui juga dengan lebih lanjut inisiatif Tenaga Nasional Berhad dalam berdepan musim tengkujuh yang bakal tiba. Turut dikongsikan pelan TNB yang bakal mula menceburi industri jalur lebar.

Ini Inisiatif Tenaga Nasional Berhad Berdepan Musim Tengkujuh Yang Bakal Tiba

Tenaga Nasional Berhad Bakal Mula Menceburi Industri Jalur Lebar


18 Tahun Ditahan Tanpa Bicara, Dua Rakyat Malaysia Di Guantanamo Bakal Dihadap Ke Mahkamah

Dua rakyat Malaysia dan seorang rakyat Indonesia yang ditahan di Guantanamo Bay bakal dihadapkan ke mahkamah tentera Amerika Syarikat (AS) pada 22 Februari ini setelah didakwa mendalangi pengeboman maut di Bali pada 2002.

Menurut kenyataan Pentagon, pendakwa raya tentera AS sudah memfailkan dakwaan tersebut di tribunal tentera. Ia didedahkan pada hari pertama Joe Biden memulakan tugasnya secara rasmi sebagai presiden AS.

Rakyat Malaysia, Mohammad Nazir Lep dan Mohd Farik Amin bersama-sama seorang warganegara Indonesia, Hambali, atau nama sebenarnya Riduan Isamuddin bakal didakwa di Stesen Tentera Laut AS di Teluk Guantanamo, Cuba.

Menurut kertas pertuduhan yang dimuat naik oleh Pejabat Suruhanjaya Ketenteraan pada 21 Januari, Nazir dan Farik berdepan dengan sembilan pertuduhan, manakala Hambali pula menghadapi lapan pertuduhan.

Hambali digambarkan oleh Jabatan Pertahanan AS sebagai dalang yang merancang operasi bagi Jemaah Islamiyah (JI), manakala Nazir dan Farik pula adalah orang kepercayaan Hambali dan pernah mendapat latihan di bawah kendalian kumpulan al-Qaeda.

Ketiga-tiga mereka ini ditahan di Thailand pada 2003 dan dihantar ke rangkaian penjara rahsia CIA sebelum dipindahkan ke Guantanamo pada September 2006. Mereka dituduh melakukan pengeboman maut di Bali dan Jakarta pada 2002 dan 2003.

Mereka juga dilaporkan menghadapi pelbagai tuduhan termasuk melakukan konspirasi, pembunuhan, percubaan membunuh dan sengaja menyebabkan kecederaan tubuh yang serius.

Terdahulu, 2 warga Bangladesh positif COVID-19 di tahan di KLIA. Klik pautan di bawah untuk membaca.

Positif COVID-19 Tetapi Masih Mahu Pulang Ke Dhaka, 2 Warga Bangladesh Ditahan Di KLIA


‘Bukan Untuk Semua Jemaah Menteri’ – Menteri KASA Tampil Beri Penjelasan Tentang Kereta EV

Sebelum ini tular berita mengenai Jemaah Menteri bakal menggunakan kereta elektrik (EV)  bermula tahun hadapan seperti yang dilaporkan sebuah portal tempatan.

Dalam kemas kini terbaharu Instagram milik Menteri Alam Sekitar dan Air (KASA), Dato’ Sri Tuan Ibrahim Tuan Man tampil memberikan penjelasan terhadap ‘kenyataan rasminya’ yang telah disalah anggap sehingga menjadi kekeliruan dalam kalangan masyarakat.

A post shared by Tuan Ibrahim Tuan Man (@titm_official)

“Saya telah ditanya oleh wartawan mengenai penggunaan kereta elektrik. Saya telah jelaskan bahawa penggunaan kereta elektrik akan dibuat dalam perolehan kerajaan secara berperingkat bagi mendepani cabaran perubahan iklim.

“Ia selaras dengan kenyataan YAB PM selepas mesyuarat MyCAC pada 21 Jun 2022 lalu yang menyatakan cadangan akan menggunakan kenderaan elektrik dalam penganjuran acara besar kerajaan.

“Saya tidak menyatakan semua Jemaah Menteri akan menggunakan kereta elektrik pada tahun hadapan,” petik kenyataan di Instagram Tuan Ibrahim.

Dalam imej grafik yang dimuat naik dalam hantaran Instagram itu juga ada memberitahu kebaikkan penggunaan kenderaan elektrik dalam penganjuran acara besar kerajaan yang berpotensi menarik pelaburan asing, mewujudkan peluang pekerjaan hijau dan menjimatkan subsidi bahan api oleh kerajaan.

Anda boleh tonton video di bawah untuk melihat penjelasan lanjut mengenai penggunaan kereta EV untuk perolehan kerajaan bagi mengurangkan impak terhadap cabaran perubahan iklim yang berlaku di seluruh dunia ketika ini.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Dalam pada itu, satu projek rintis akan dimulakan di Pulau Langkawi untuk menggalakkan penggunaan motor elektrik. Perkongsian itu dibuat dalam masa sama semasa temu bual mengenai penggunaan kenderaan EV berlangsung. Baca lebih lanjut melalui pautan di bawah.

Kerajaan Putuskan Jemaah Menteri Bakal Guna Kereta Elektrik Mulai 2023

TNB Labur RM90 Juta Untuk Bangunkan Ekosistem Kemudahan Pengecas Kenderaan Elektrik Di Seluruh Malaysia


Bukan Untuk Tular, Guru Dedah Video ‘Bapa Saya Masak Ketum’ Hanya Dihantar Kepada Ibu

Sejak semalam mula tular sebuah perkongsian video yang dikatakan memaparkan seorang murid yang mengaku bapanya memasak daun ketum di rumah.

Jawapan itu dipercayai diberikan murid tersebut selepas gurunya bertanya di dalam kelas tentang aktiviti memasak yang dilakukan di rumah bersama keluarga mereka.

Perkongsian yang tular di beberapa akaun di Facebook bagaimanapun menimbulkan rasa kurang senang dalam kalangan netizen yang kemudiannya mempersoalkan tindakan guru itu berkongsikan video tersebut.

Bagaimanapun, selepas video yang dirakamnya itu mula tular dan menerima perhatian netizen yang rata-rata mempersoalkan tindakannya itu, guru terbabit pada hari ini tampil memberi penjelasan sebenar mengenai perkara itu.

Melalui perkongsian yang dibuat di akaun Facebook Akhi Fairuz Al-Jengkawi, guru terbabit yang tidak dinamakan telah menghantar pesanan kepada beliau yang video tersebut pada awalnya hanya dirakam untuk dijadikan rujuk kepada pihak keluarga melalui ibunya.

Akhi Fairuz sebelum ini difahamkan memberi ulasan peribadi mengenai tindakan guru tersebut melalui satu hantaran yang dibuat di akaun Facebooknya.

“Cikgu yang merakam video ‘ayah saya masak ketum’ mesej saya. Ya, kita semua maklum soalan yang diajukan itu diulang kali kedua.

“Awalnya cikgu ini dah dengar jawapan masak ketum itu, namun untuk ‘bukti kukuh’, beliau ambil inisiatif untuk bertanya kembali dengan rakaman.

“Apa tujuannya? Nak viralkan ke media sosial? Jawapannya tidak. Menurut beliau, video berkenaan HANYA dihantar kepada IBU kanak-kanak itu sahaja. Saya ulang, hanya kepada IBU murid itu sahaja,” jelas beliau dalam hantaran terbaru yang dibuat hari ini.

Guru terbabit juga difahamkan berniat untuk membantu murid tersebut dengan harapan ibunya tidak melindungi daripada anaknya jika kejadian tersebut benar-benar berlaku.

Mengulas mengenai bagaimana video tersebut menjadi tular dan menarik perhatian ramai, Akhi Fairuz dalam hantarannya berkata ijawapan kepada perkara itu berkemungkinan hanya diketahui ibu murid tersebut.

“Ibu kanak-kanak berkenaan mungkin ada jawapannya. Biasanya kalau video ‘comel’ begini, mestilah cepat-cepat nak share dalam group Whatsapp keluarga.

“Bila dah tersebar di satu group, bayangkan apa akan jadi selepas itu. Dan kita semua dah tahu video ini telah tersebar merata,” katanya dalam hantaran Facebook tersebut.

Walaupun sudah menjadi kebiasaan berkongsi sesuatu di media sosial, namun ada ketikanya ianya adalah lebih baik jika tidak dilakukan seperti perkongsian oleh penceramah ini yang mengundang kecaman daripada netizen. Baca mengenainya di pautan di bawah.

Persenda Peniaga Tak Buat ‘Sales’ RM1 Juta Sebulan, Azizan Osman Teruk Dikritik Netizen

Ulasan Jujur Lelaki Ini Di Resort Milik ‘Dato AS’ Bertukar Menjadi Ugutan

‘Remove Ajai As A Jury’, Netizen Bandingkan Cara Profesional Juri Di Indonesia Dengan Malaysia


‘Bukan Untuk Ubat Tapi Dadah’- Ini Respon Datuk Remaja Yang Dimandi Macam Jenazah

Sebelum ini, tular di media sosial mengenai seorang lelaki dimandikan seperti ‘jenazah’ kerana cuba mencuri tabung masjid. Susulan daripada itu, Mahkamah Majistret Selayang, Kuala Lumpur telah memerintah agar remaja berkenaan iaitu Daniel menjalani hukuman penjara selama 10 hari dan didenda RM4,000.

Menurut peguam Azman Abdullah yang mewakili remaja memohon hukuman berbentuk pengajaran dengan alasan ini kali pertama anak guamnya membuat kesalahan dan dia telah insaf. Tambahnya, anak guamnya itu mencuri kerana memerlukan duit untuk membeli ubat datuknya yang menghidap penyakit kencing manis.

Saya yang suruh AJK Masjid Al Islahiah buat laporan ke atas cucu agar dia jadi orang berguna – Datuk remaja#malaysiagazette pic.twitter.com/XpQjkKidf5

— Malaysia Gazette (@MalaysiaGazette) January 14, 2022

Hal ini telah mendapat perhatian netizen dan rata-rata netizen menzahirkan rasa simpati terhadap Daniel. Menerusi laporan, datuk kepada remaja tersebut tampil memberikan penjelasan dan menafikan dakwaan cucunya mencuri untuk membeli ubat.

Menurut datuknya itu, Daniel merupakan seorang remaja bermasalah dan baru terjebak menjadi penagih. Malah, dirinya yang minta AJK masjid buat laporan ke atas cucunya agar dia jadi orang berguna.

Ketua Polis Daerah Sungai Buloh, Superintendan Shafa’aton Abu Bakar berkata remaja berusia 19 tahun itu mengaku terjebak dengan dadah sejak setahun yang lalu serta bermain judi dalam talian.

Bagi anda yang terlepas isu ini, klik sahaja pautan di bawah untuk ketahui lebih lanjut.

Hukum Pencuri Dengan ‘Mandi Jenazah’, Tindakan Ahli Masjid Ini Terima Kritikan PU Syed

Takut Tidak Dapat Bonus Tahunan, Pasangan Penjawat Awam Sanggup Beli Sijil Vaksin Palsu

Bantu ‘Stranger’ Ikat Tali Leher, Layanan Persis Anak Sendiri Bikin Netizen Terharu


Bukan Vans, Ini Sebenarnya Kasut ‘Slip On’ Sniika Yang Dicipta Oleh Anak Kelantan

Bangga Produk Lokal, slogan yang digunakan oleh jenama kasut dari Kelantan, Sniika. Kasut buatan Sniika (inspirasi daripada perkataan sneakers) bukan calang-calang dan peminatnya percaya kualiti kasut Sniika mampu menembusi pasaran antarabangsa.

Mereka hadir dengan model Slip-On edisi khas yang mengambil inspirasi Gasing Tradisional ini dengan memilih kain corduroy untuk mengembalikan ‘feel’ zaman 80-an. Corak gasing pangkah yang dijadikan corak memberikan rasa traditional yang mungkin kita sudah lupa. Kasut ‘cool’ yang perlu ada dalam koleksi anda!


Bukan Wanita Sahaja Curang, Netizen Mahu Bros Gang Uji Kesetiaan Pihak Lelaki Pula

Sebuah video ‘prank’ yang menunjukkan seorang gadis kantoi curang dengan teman lelakinya selepas ditawarkan RM20,000 telah tular di media sosial.

Malah, video tersebut telah menjadi perbualan hangat dalam kalangan netizen. Rata-rata netizen memberikan pendapat yang berbeza, ada yang tidak bersetuju untuk buat ‘prank’ seperti ini untuk menguji kesetiaan.

She's at the edge of cliff. She's jobless and had no money (her bf gave her money but not all can pay her bills etc). This isn't gold digger. This is a torture. If I were her, I would do the same too. He only made this set up to break up, without him, to feel guilty. Ugly https://t.co/MBtWKVe2WC

— ˢʸᵃᶠ | Check out my online store 💛 (@AD0RABOWL) July 20, 2020

lets be real who wouldn't take 20k over a doubtful insecure man? kenapa perlu test gold digger actually? u would've known if that person is a gold digger on a few dates. this is just an excuse for him to walk away. https://t.co/raFh0AKFaG

Jobless dpt offer rm20k. Klu aku pon pilih duit. Lain la die offer suruh jual diri. Ni offer jadi PA dgn penyanyi je. Nmpk la pompuan tu btol2 nak keje.. kputusan nak on the spot. X fair la. Laki tu nk test gf pon discuss sblom PKP lgi.

— VNWVR VNVRCHY (@vnwvrvli) July 20, 2020

Selain itu, ada juga yang berpendapat bahawa wanita itu tersepit dan menerima tawaran wang tersebut untuk bina kerjaya sendiri. Malah, ada yang berpendapat wanita itu salah kerana menerima tawaran tersebut.

Perempuan tu tak salah apakejadah nya, perempuan tu dh curang masalahnya. Nk dpt 20k tu apa syaratnya? SYARATNYA???? Kena stay dgn bf ke, kena CURANG ke? haaa tak tau jawapan kan? sb tak tengok full video. Lps tu nk pusing² cerita. *takde org yg tak buat salah

— الْمُهَيْمِنُ (@HakimiMuhaimin) July 20, 2020

Ramai betul feminist ye. Kalau dah salah tu tetap salah ye. Takpayah la guna alasan jobless ke apa. Mmg patut kena tinggal pun. Kat situ dah diuji nak senang susah sama sama ke tak. Logik ke org bagi cek 20k dgn suara tak sedap tu. HAHAHAHAHAHAHA. Banyak lagi kerja kat malaysia

Berikutan itu, netizen juga ada mencabar pihak Bros Gang untuk prank lelaki pula untuk uji kesetiaan mereka. Menerusi tinjauan kami, Bros Gang TV pernah tampil video prank lelaki sebelum ini tetapi kebanyakan videonya lebih kepada prank wanita.

Asyik prank gold digger je. Takda siapa nak buat prank test kesetiaan boyfriend2 di luar sana pulak ke? Letak perempuan sexy goda ke, letak sugarmommy offer duit ke. Takda? Dah nama depan mata. Prank mcmni kt siapa2 pun mesti lemah jugak.

Untuk pengetahuan anda, channel Bros Gang TV ini tampil dengan konten gold digger test iaitu satu ujian yang telah dirancang untuk menguji sama ada perempuan tersebut ‘mata duitan’ ataupun tidak.

Setiap orang memiliki pendapat tersendiri dan anda boleh nilai sendiri sama ada konten seperti ini bagus untuk tontonan umum ataupun tidak. Apakah pendapat anda akan konten sebegini?

Sementara itu, kami kongsikan artikel berkaitan ‘prank’ yang pernah dibuat Bros Gang pada pautan di bawah ini.

Lihat YouTuber Ini ‘Kantoikan’ Bakal Tunang Rakan Mereka Menerusi ‘Gold Digger Test’

YouTuber Terkenal Hilangkan Diri Selepas Pesan 20 Burger Semata-Mata Untuk Konten ‘Prank’?

‘Prank’ Kotak Sumbangan Sahur Berisi Sampah, YouTuber Indonesia Akhirnya Dicekup


‘Bukan Rolex Tapi Buruj’- Menteri Agama Nafi Dakwaan Siti Kasim Pakai Jam Mewah Tarik Perhatian Netizen

Sebelum ini, Siti Kasim iaitu seorang peguam telah mendakwa Menteri di Jabatan Perdana Menteri (Hal Ehwal Agama) Idris Ahmad memakai jam berjenama mewah Rolex.

Hal tersebut mendapat perhatian Idris Ahmad dan beliau menyangkal tuduhan itu lalu menjelaskan perkara sebenar. Dalam perkongsiannya di Facebook, Idris Ahmad menegaskan jam dipakainya hanyalah sebuah jam berjenama Buruj bukanlah Rolex seperti dakwaan Siti Kasim.

Tambahnya, jam jenama Buruj yang dipakainya sejak sekian lama adalah  untuk memudahkan beliau tahu waktu solat serta arah kiblat. Malah, jam berjenama Buruj yang dipakainya itu berharga tidak sampai RM300.

Isu ini mendapat perhatian netizen dan rata-rata netizen menegur kenyataan Siti Kasim yang berbaur fitnah itu serta mahu Siti Kasim meminta maaf pada Idris Ahmad.

Malah, ada juga mengatakan seharusnya Siti Kasim selidik terlebih dahulu dan segelintir netizen mencadangkan mungkin Idris Ahmad boleh hadiahkan jam Buruj kepada Siti Kasim.

Selain itu, para netizen turut mengatakan pasti tidak lama lagi harga jam tersebut akan meningkat dan netizen juga mempamerkan jam jenama Buruj mereka di ruangan komen.

Sementara itu, jam tangan Tengku Zafrul turut pernah jadi perhatian. Klik pautan di bawah untuk ketahui lanjut.

Jam G-SHOCK ‘Belanjawan 2021’ Tengku Zafrul Kini Jadi Buruan

Selepas G-SHOCK TMJ, Tular Pula Model GA-2000S Yang Dipakai Tengku Zafrul

Selepas Model Blackout, G-Shock ‘Skeleton’ TMJ Pula Menjadi Buruan Peminat


Bukit Bintang Hadir Dengan Lintasan Pejalan Kaki Seakan ‘Shibuya Crossing’ Di Jepun

Bukit Bintang merupakan pusat tumpuan orang ramai termasuk rakyat Malaysia sendiri dan juga pelancong asing. Malah, ia antara kawasan paling sibuk di ibu kota kerana menghubungkan kebanyakan pusat membeli belah berhampiran.

Menurut DBKL, satu lintasan pejalan kaki pelbagai arah atau scramble pedestrian akan diperkenalkan di persimpangan Jalan Sultan Ismail dan Jalan Bukit Bintang bermula tengah malam 19 Jun ini.

Sebagai gambaran jelas, scramble pedestrian ini adalah mirip dengan laluan popular di Tokyo, Jepun iaitu Shibuya Crossing. Lintasan pejalan kaki X atau X-crossing ialah satu sistem di mana semua kenderaan akan berhenti dan hanya pejalan kaki dibenarkan melintas dari semua arah secara serentak.

Tambah DBKL, cara ini dibenarkan beroperasi selepas kajian menyeluruh dilakukan oleh DBKL dan ia akan memudahkan kesemua pengguna jalanraya yang berada di lokasi itu serta mengurangkan risiko kemalangan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Instafamous’ Diburu Polis Gara-Gara Salah Guna Lampu Strob Untuk Elak Kesesakan Trafik

Lelaki Ini Kongsi Keadaan Pantai Cenang Di Langkawi Yang Sunyi Tanpa Kehadiran Pelancong

‘Lesap’ Selepas Terima Bayaran, Lelaki Ini Dedah Penipuan Peniaga Lotus Biscoff


Bukit Broga Jadi Tumpuan, Sesak Dengan Pendaki Di Hujung Minggu

Orang ramai dilihat tidak melepaskan peluang untuk kembali beriadah terutama melibatkan aktiviti pendakian setelah terpaksa berehat panjang dek kerana beberapa siri perintah kawalan pergerakan sebelum ini.

Perkara itu dapat dilihat apabila Bukit Broga yang sememangnya menjadi tumpuan para peminat sukan mendaki mula dipenuhi dengan pengunjung seperti yang dikongsikan netizen di Twitter hujung minggu lalu.

Broga Hill today. https://t.co/C9RuBWsqGI pic.twitter.com/eg1IbAiLAs

Kementerian Belia dan Sukan sebelum ini menyatakan aktiviti pendakian merupakan antara aktiviti yang dibenarkan untuk berjalan bermula 15 Jun lalu.

Bagaimanapun, gambar yang tersebar itu sudah pastinya sedikit merisaukan memandangkan negara kita masih berada dalam Perintah Kawalan Pergerakan Pemulihan sehingga 31 Ogos ini dan masih lagi mempunyai kes aktif COVID-19 dalam negara.

Walaupun tidak menafikan kebenaran untuk aktiviti tersebut kembali berjalan seperti biasa namun rata-rata netizen mempersoalkan SOP yang diamalkan para pengunjung kawasan tersebut dengan barisan dilihat berada dalam jarak yang sangat dekat dan ada yang tidak memakai pelitup muka.

Ramainyaaaa. Tiada social distancing pula tu 😳

— Rindu Baby Boo 💚 (@sayasihadiahh) June 21, 2020

Menempah bala.Dah nampak ramai yg dtg, eloklah patah balik. G jogging ke…

Kesesakan itu menurut Majlis Perbandaran Kajang (MPKJ) berkemungkinan berlaku kerana kawalan sendiri yang dilakukan pengendali kawasan parkir di kawasan berkenaan.

“Bukit Broga berada di bawah seliaan MPKJ, namun setakat ini, tiada pegawai ditempatkan secara khusus di situ memandangkan kawalan ke laluan masuk dilakukan pemilik tanah serta pengendali parkir.

“Kita tidak jangka pendaki yang datang seramai itu dan ia mungkin rentetan daripada kebenaran melakukan aktiviti mendaki dalam tempoh Perintah Kawalan Pergerakan Pemulihan (PKPP)

“Lagipun, kawasan itu memang menjadi tumpuan pendaki sebelum ini jadi mereka tentunya mengambil kesempatan untuk datang pada hujung minggu lalu,” katanya.

Pihak mereka juga katanya berharap agar pemilik tanah dapat menggunakan khidmat anggota Rela bagi mengawal kesesakan yang berlaku di kawasan tersebut selepas ini.

Selai itu, mereka juga menjelaskan akan mengambil langkah lebih efektif seperti meletakkan pegawai mereka di sana sekiranya keadaan berada di luar kawalan.

Tahukah anda seramai 4 juta pengguna domestik dengan bil elektrik RM77 ke bawah bakal menikmati bil elektrik percuma bermula dari April hingga Jun ini. Baca mengenainya di pautan di bawah.

4 Juta Rumah Bakal Ditawarkan Bil Elektrik Percuma

TM Lawat Gadis Jawab Peperiksaan Atas Pokok Di Sabah


Bukit Gambang Resort City Tawar Promosi Tiket Masuk RM10

Ini peluang baik untuk anda yang ingin berhibur bersama keluarga di taman tema air. Kini, Gambang Waterpark Resort tawar promosi tiket masuk sebanyak RM10 sahaja.  Promosi ini ditawarkan khas bersempena dengan ulang tahun ke-10 Bukit Gambang Resort City.

Untuk pengetahuan anda, promosi ini hanya sah untuk tempahan dari 10 Jun 2019 sehingga 24 Julai 2019 sahaja untuk perjalanan bermula 18 Julai 2019 sehingga 24 Julai 2019 ini.

Selain promosi kemasukan dalam Gambang Waterpark, terdapat 50% diskaun untuk pelbagai pakej yang disediakan. Jika anda ingin membuat tempahan, anda boleh membuat tempahan di sini. Jangan lepaskan peluang ini.


Bukit Kiara Equestrian Resort Sah Jadi Lokasi Konsert MUSE, Tiket ‘Presale’ Akan Dijual 2 Mac Ini

Selepas pengumuman Malaysia sebagai satu-satunya lokasi Asia untuk konsert ‘The Will of The People’ TOUR 2023, pihak Hello Universe hari ini mengumumkan lokasi konserti ini yang akan berlangsung di Kuala Lumpur Bukit Kiara Equestrian Resort pada 29 Julai 2023.

Dalam temu bual khas bersama CEO Hello Universe, Adam Ashraf berkata lokasi ini dipilih selepas mengambil kira pelbagai aspek. “Kami mahu MUSE ‘The Will of The People’ TOUR 2023 ini jadi acara pertama skala besar yang berlangsung di sini selepas beberapa tahu.

“Pertamanya, lokasi ini mampu menampung kapasiti 50,000 hingga 80,000 orang dan pada hari konsert. Keduanya, kami akan transform Bukit Kiara Equestrian mengikut tema ‘The Will of The People’ TOUR. Jadi pengunjung boleh tiba awal ke venue untuk menyertai pelbagai aktiviti khas yang akan berlangsung pada tarikh 29 Julai nanti,” kata Adam.

A post shared by Hello Universe (@hellouniverse.my)

Dari segi pengangkutan pula, Adam berkata pihak Hello Universe akan menyediakan tempat parkir khas untuk pembeli tiket dan perkhidmatan shuttle akan disediakan secara percuma untuk pembeli dari lokasi tempat parkir tersebut serta stesen LRT dan MRT terdekat dari Kuala Lumpur Bukit Kiara Equestrian Resort.

Adam menjangkakan peminat dari seluruh Asia akan hadir ke konsert ini kerana Kuala Lumpur satu-satunya lokasi yang dipilih oleh MUSE. “Semasa kami terima khabar bahawa MUSE setuju jadikan Malaysia sebagai satu-satunya lokasi persinggahan ‘The Will of The People’ TOUR 2023, kami rasa terkejut dan teruja.

“Kami akui kami mungkin kecil berbanding promoter-promoter luar lain yang turut sama melobi MUSE untuk buat konsert ini di negara mereka tetapi akhirnya mereka pilih Malaysia. Kami sahut cabaran itu dan akan beri yang terbaik kepada mereka yang hadir ke konsert ini nanti,” kata Adam.

Hello Universe turut mengumumkan tarikh pembelian tiket konsert ini secara presale pada Khamis ini (2 Mac) pada jam 2 petang. Istimewa jualan tiket presale ini adalah, peminat MUSE boleh membeli tiket secara bayaran installment di laman www.golive-asia.com

Bayaran installment cuma tersedia pada jualan presale sahaja dan ini masa terbaik untuk peminat membeli tiket.

Selain tiket Zon A (RM950), Zon B (RM550) dan Zon C (RM350), tiket seating Zon D berharga RM750 akan ditambah dan dijual pada 3 Mac. Tiket di kawasan ini adalah terhad dan ditawarkan untuk sesiapa yang lebih gemar menonton konsert secara duduk. Dan tiket pada 3 Mac boleh dibeli di www.ticket2u.com.my

Adam turut menambah persembahan ‘opening act’ oleh artis tempatan akan dipilih sendiri oleh MUSE. Satu pertandingan akan dianjurkan Fly FM dan Hot FM untuk sesi pemilihan ini dan tarikhnya akan diumumkan kelak.

Peminat setia MUSE, jangan terlepas peluang untuk membeli tiket ini kerana anda akan ‘berlawan’ dengan peminat MUSE dari seluruh Asia.

“Ini adalah satu-satunya persinggahan MUSE di Asia dan saya dapat jangka ramai peminat MUSE dari seluruh Asia mahu menonton konsert ini.

“Mengapa? Sebab apa yang peminat di Eropah dan Amerika Syarikat lihat (dari segi rekaan pentas,efek lampu dan efek pyro), itulah apa yang mereka akan bawa dan persembahkan kepada peminat di Malaysia nanti!” ujar Adam lagi.


18 Tip Dan Pengalaman Kami Ke Maldives Ketika ‘Yellow Alert’

Trip Maldives kami kali ini agak mencabar kerana perancangan yang last minute ditambah dengan cuaca Maldives yang diistihar ‘Yellow Alert’ selama dua hari kami di sana. Kerajaan tidak membenarkan semua aktiviti air disebabkn ribut dan hujan lebat. Kami terpaksa ubah perancangan di saat-saat akhir untuk kesesuaian keadaan dan masa di sana.

Sedikit perkongsian “Tips and Tricks” bagi yang bercadang untuk ke Maldives. “Tips and Tricks” ini adalah mengikut pemerhatian dan pendapat kami dan mungkin sedikit berbeza dari pengalaman orang lain. Harap dapat menjadi rujukan buat semua.

1. Belanja percutian ke Maldives tidaklah terlalu mahal seperti yang kami bayangkan sebelum sampai ke sini, melainkan anda memang merancang untuk tinggal di “Water Villa” ataupun di “Private Island”. Penginapan di hotel dan motel kecil adalah agak murah dan berpatutan.

2. Penduduk asal Maldives 100% beragama islam. Makanan halal bukan isu ketika berada di sini.

4. Maldives terkenal dengan hasil ikan tuna. Kalau anda rasa buah tangan seperti magnet fridge dan key-chain sudah terlalu mainstream, anda boleh membeli pelbagai produk dari tuna untuk dibawa pulang sebagai satu kelainan berbanding tempat melancong lain. Smoke Tuna dalam vacum pack dapat dibeli dengan harga USD 1.50 sahaja sepeket. Lebih murah daripada harga sebiji magnet fridge. Produk ini boleh dibeli dengan mudah di Male Fish Market.

5. Mata wang yang digunakan adalah Maldivian Rufiyaa (MVR) dan USD. Untuk duit USD, pastikan setiap keping yang diperoleh atau ditukar berada dalam keadaan yang sangat baik dan bebas dari conteng. Duit kami banyak yang tidak diterima walaupun kami sudah cukup berhati-hati sejak dari ‘money changer’ Malaysia lagi. Kalau boleh, pastikan duit USD tahun 2006 ke atas atau yang terbaru.
(Anggaran tukaran wang USD 1 = MVR 15 = RM 4.2)

6. Flight Air Asia buat masa ini sampai ke Velana Airport, Maldives pada waktu malam. Jika berani boleh teruskan perjalanan ke mana-mana pulau penginapan dengan bot laju sewaktu sampai. Disebabkan kami membawa anak kecil, kami bermalam di Hulhumale pada hari pertama, pulau yang bersambung dengan lapangan terbang melalui jalan darat. Agak risau naik bot laju waktu malam bersama anak kecil. Pekerja hotel menjemput kami dengan kereta di lapangan terbang.

7. Bagi kami anak beranak, pengalaman di hari keempat mencuba bot laju waktu malam memang sangat mendebarkan dan menakutkan, tambahan waktu tu ribut baru beransur reda dan kami membawa anak kecil yang asyik ketakutan. 5 minit pun terasa sangat panjang. Suara makcik-makcik Maldives menjerit dah macam satu kebiasaan waktu tu. Dan ya, bot laju memang sangat laju dan melambung-lambung.

8. Antara pulau yang menjadi tumpuan transit adalah Maafushi. Kami tinggal di sini selama 3 malam. Semua aktiviti kami bermula di sini sebagai starting point ke mana-mana aktiviti yang dirancang.

9. Pengangkutan termurah terus ke Maafushi dari Male adalah melalui feri barang. Kami naik feri ini ke Maafushi. Tambang feri barang hanya USD 3 berbanding USD 25 untuk bot laju bagi setiap kepala. Satu lagi feri murah adalah MTCC tapi akan singgah di Gulhi sebelum ke Maafushi.

10. Velana Airport terletak di Pulau Hulhule yang bersambung dengan Pulau Hulhumale. Untuk ke Maafushi menaiki feri barang, dari Hulhule/Hulhumale harus naik feri ke Male dahulu dalam MVR 5.50 (USD 0.35) sahaja. Sampai di Male, naik teksi ke Terminal Feri Maafushi dalam MVR 35 (USD 2.2). Dari terminal ini boleh naik feri barang ke Maafushi dengan harga yang sangat murah iaitu USD 3 sekepala. Bagi kami ia cukup murah dan sangat selesa. Kami difahamkan feri hanya ada satu trip pada pukul 3.00 p.m setiap hari kecuali jumaat. Sila tepati masa kalau nak jimat.

11. Untuk perjalanan balik pula dari Maafushi ke Male, feri barang hanya beroperasi pada pukul 7.30 a.m setiap hari kecuali hari jumaat. Harga juga masih USD 3 untuk seorang. Jika terlepas, alternatif lain adalah menaiki bot laju dengan harga USD 25 sekepala. Macam biasa, sila tepati masa jika nak jimat.

12. Cukai dan cas pengguna di Maldives agak tinggi. GST 12%, Cas Perkhidmatan 10% dan ‘Green Tax’ lagi.

13. Tak banyak money changer yang terima duit Malaysia. Kami hanya jumpa satu di tepi Male Islamic Center yang terima duit Malaysia.

14. Makanan tempatan di kedai ala rakyat tidaklah semahal di restoran. Di Maafushi dan Guraidhoo ada beberapa gerai bawah pokok yang ada makanan tempatan bagi sesiapa yang nak mencuba. Kami sempat mencuba kuih tradisional berasaskan tuna di gerai sekitar Guraidhoo, dan ianya sangat sedap.

15. Kami beruntung kerana bertemu dengan Abang Rifaah Mohamed, seorang rakyat Maldives yang pernah menetap di Sabah selama 15 tahun. Beliau juga mempunyai isteri dan anak-anak yang masih di Sabah. Sangat fasih bertutur bahasa melayu dan banyak membantu kami sepanjang kami di Maafushi walaupun kami tidak menginap di hotel beliau. Beliau adalah pengurus di Maafushi Inn. Sangat disarankan untuk sesiapa ke Maafushi meminta pendapat Abang Rifaah.

16. Kami berpeluang menjejak 5 buah pulau dari 1190 buah pulau di Maldives iaitu Hulhule, Hulhumale, Male, Maafushi dan Guraidhoo.

17. Jujurnya rata-rata rakyat Maldives sangat sopan, bercakap dengan lemah-lembut, peramah dan bersih. Mereka juga sangat ringan tulang.

18. Jambatan yang menghubungkan Male dan Velena Airport masih dalam pembinaan menggabungkan kepakaran China dan Maldives.

Trip kali ini hanya melibatkan 2 orang dewasa dan seorang kanak-kanak. Jadi harga dibawah adalah harga untuk seorang dewasa untuk 5 hari 4 malam:

– Tiket ulang alik Air Asia KL-MALE = RM 888
– Hotel Hulhumale (1 malam) = RM 138.6
– Hotel Maafushi ( 3 malam) = RM 475
– Duit poket seorang untuk aktikiti / cenderamata / makan = RM 1037 (USD 250) sudah lebih dari cukup.

*Aktiviti dari duit poket :-
– Snorkling, Sand Bank, Local Island Guraidhoo full day visit = RM 170 (USD 40)
– Dinner Buffet = RM42 (USD 10) untuk setiap malam


Bukit Merah Laketown Resort Tawar Promosi 2 Tiket Masuk Serendah RM30 Sehingga 31 Oktober Ini

Ini peluang keemasan untuk anda yang ingin berhibur besama keluarga di taman tema air. Kenapa?

Bukit Merah Laketown Resort kini tawarkan promosi hebat untuk anda iaitu harga tiket hanyalah RM20 untuk seorang. Jika anda beli dua tiket hanyalah RM30 sahaja. Murah bukan?

Promosi ini ditawarkan sempena pembukaan semula taman tema air itu. Untuk pengetahuan anda, harga untuk tiket waterpark ini boleh didapati secara walk-in dan online tetapi tempahan secara online sah sehingga Disember 2020 manakala walk-in sehingga Oktober 2020.

Bagi anda yang tidak mahu terlepas untuk membeli tiket ini dan ingin beli secara atas talian bolehlah beli di sini. Tunggu apa lagi? Jom ke Bukit Merah Laketown Resort.

Sementara itu, kami kongsikan beberapa destinasi menarik yang anda boleh cuba terjah hujung minggu ini. Klik sahaja pautan di bawah ini.

Petronas Skybridge Tawar Promosi Tiket Masuk Serendah RM20 Sahaja

Zoo Negara Kini Tawar Tiket Masuk Percuma Bermula Hari Ini Pasti Buat Anda Teruja

4 Sebab Utama Anda Tidak Akan Menyesal Menginap Di Lexis Hibiscus Port Diskson


Jadi Tempat ‘Healing’ Sejak 2019, Netizen Sedih Bukit Tunku Viewpoint Ditutup

Sejak 2019, Bukit Tunku Viewpoint menjadi tumpuan orang ramai untuk melihat kecantikan ibu kota Kuala Lumpur dan bak kata generasi sekarang tempat untuk ‘healing’.

Terbaharu, kecoh di media sosial apabila segelintir netizen berkongsi keadaan viewpoint tersebut yang kini ditutup dengan penghadang. Rata-rata netizen berasa sedih melihat keadaan terbabit kerana tempat ‘healing’ mereka sudah tiada.

bukit tunku nak tutup ehhh ? 😅 #fyp #masukberanda #ditaja

Tempat healing kita dah tak ada guys 🥺😢 #viewkl #healing #bukittunku

Bukit Tunku View Point was one of the best spots for me. It was my healing spot, my good memories and so much more. Its sad that they are blocking it once beautiful view. enjoying it the last time before it is gone #fyp #malaysia #bukittunku #kl #proton

Bukan itu sahaja, ramai juga yang berkunjung ke Bukit Tunku viewpoint itu semalam sebelum ia ditutup selamanya. Akan tetapi, sebab ia ditutup belum diketahui dan menjengah ke komen-komen netizen, penutupan tersebut mungkin disebabkan penduduk di sana tidak tahan dengan sampah yang ditinggalkan pengunjung.

Malah, ada juga yang mendakwa berlaku pencemaran bunyi sehingga menganggu penduduk di kawasan Bukit Tunku. Walaupun ia ditutup tetapi masih ada lagi viewpoint yang anda boleh pergi melihat keindahan ibu kota seperti di Bukit Antarabangsa.


Mungkin Inilah Bukti Cinta Sejati Seorang Pengutip Sampah Kepada Isterinya. Romantisnya!

Sepasang warga emas berusia sekitar 70-an berkunjung ke pusat membeli belah di Korla, China baru-baru ini.

Siapa sangka rupanya si suami ingin membelikan sebentuk cincin berlian sebagai hadiah untuk isterinya.

Apa yang mengharukan adalah pekerjaan warga emas ini adalah sebagai pengutip sampah dan telah menggunakan simpanan sepanjang hidup si suami untuk membeli cincin berlian ini.

Jom kita layan gambar detik romantis dan mengharukan ini.

Mungkinkah si suami pernah berjanji untuk menghadiahkan cincin berlian untuk isterinya satu ketika dulu dan hanya kini baru berjaya ditunaikan? Hanya pasangan ini yang tau.

Apa-apa pun, nenek ni memang bertuah dapat suami yang mencintainya sampai ke tua. Mungkin inilah antara kisah benar cinta hingga ke hujung nyawa. Romantisnya!


Kejadian Tragis Ini Telah Membuktikan Rakyat Negara Ini Kekal Bersatu Tanpa Mengira Agama

Pada awal minggu ini dunia digemparkan dengan kejadian pengganas yang menahan penduduk awam di sebuah kafe di Australia.

Disebabkan kejadian ini warga Australia yang beragama Islam mula rasa bimbang andai mereka juga turut menerima kesan dan bahananya akibat dari tindakan segelintir pihak yang sebenarnya mencemarkan sikap berkasih sayang dan hormat menghormati yang digalakkan dalam Islam.

Namun yang terjadi adalah sebaliknya dan nyata tak terduga. Rakyat Australia rata-rata menyatakan hanya yang bersalah saja wajar dihukum dan bukan keseluruhan penganut agama Islam di negara itu.

Sokongan yang diberikan oleh masyarakat di negara ini terhadap saudara Islam di sana ternyata sesuatu yang mengembirakan umat Islam bukan saja di negara itu tapi juga kita di sini.

Berikut petikan dari Harian Metro yang di siarkan pada 16 Disember 2014.

Pengguna media sosial di Australia menghantar mesej akan bersama-sama masyarakat yang beragama Islam selepas berlakunya peristiwa hitam di sebuah kafe yang diserang semalam, serta menawarkan iringan kepada sesiapa yang takut keluar ke tempat awam.

Menerusi hashtag #IllRideWithYou (saya akan temankan kamu) di Twitter, lebih 90,000 pengguna di laman itu tawarkan khidmat iringi sesiapa saja yang hendak keluar ke tempat awam terutama yang beragama Islam.

Kebanyakan pengguna laman sosial itu menggunakan cara ini sebagai langkah bagi meredakan kebimbangan serangan berbentuk Islamophobic atau anti-Islam di negara itu.

Ketika tebusan ditahan di dalam Kafe Lindt Chocolat oleh lelaki bersenjata serta menggelarkan dirinya sebagai jihadis, timbul spekulasi bahawa kejadian itu boleh mencetuskan keganasan terhadap umat Islam yang lain.

Penduduk Sydney, Rachel Jacobs berkata, dia melihat seorang wanita di dalam tren membuka hijab yang dipakainya susulan kejadian di kafe itu dan menawarkan diri untuk menemaninya.

“Wanita itu serta-merta menangis dan memeluk saya kira-kira 1 minit sebagai tanda terima kasih selepas saya menyuruhnya memakai hijabnya semula,” kata Rachel di status Facebook yang dimuat naiknya.

Kempen itu berterusan sehingga kini dan tawaran ini diberikan kepada mereka yang rasa tidak selamat serta yang mengenakan hijab atau berpakaian Islamik.

Terkini, Amar Aziz seorang rakyat Malaysia yang bermastautin di Sydney, Australia telah berkesempatan memberikan penghormatan terakhir kepada mangsa tragedi ini dan turut melalui pengalaman yang menarik.

Terima kasih rakyat Australia kerana tidak prejudis kepada saudara muslim kami di sana. Salute! #IllRideWithYou


Aplikasi Buku 555 Dilancarkan Untuk Mereka Yang Suka Bagi Pinjam Duit

Menyebut tentang buku 555 kami yakin ramai daripada anda masih ingat lagi dengan buku legend ini. Meskipun sudah semakin sukar untuk didapatkan di pasaran, buku 555 masih lagi diingati ramai dan sangat sinonim untuk mencatat hutang.

Memandangkan kini merupakan zaman dimana smartphone lebih dekat bersama pengguna, Buku 555 kini dibawakan dalam versi aplikasi daripada syarikat Data & Roses Sdn Bhd.

Mula menggunakan aplikasi ini, anda hendaklah memasukkan nombor pin untuk memastikan kesemua ‘rahsia’ hutang anda terjaga. Seterusnya, anda berpeluang mencatat dan menyemak hutang sedia ada.

Menariknya melalui aplikasi buku 555 ini anda berpeluang mengetahui jumlah hutang yang dibuat oleh anda dan peminjam. Anda juga dapat menyemak kadar hutang sama ada dalam aliran positif mahupun negatif.

Buat anda selaku pemiutang atau mungkin penghutang ingin mencuba aplikasi Buku 555 ini anda boleh muat turun aplikasi ini yang tersedia buat iOS dan Android. Mungkin dengan cara ini anda akan lebih ligat untuk mengingatkan penghutang mengenai jumlah baki yang perlu dibayar.


Buku ‘Designed By Apple’ Mula Dijual Untuk Pasaran Malaysia Dengan Harga RM949

Nampaknya penantian peminat Apple Malaysia untuk mendapatkan buku ‘Designed by Apple in California’ ini bakal berakhir setelah buku ini mula dijual secara rasmi untuk pasaran Malaysia 5 bulan selepas diumumkan Apple.

Buku yang mempunyai 450 halaman bercetak ini bakal memberikan info kepada pembaca mengenai produk-produk yang pernah dihasilkan Apple. Pihak Apple juga telah melantik Andrew Zuckerman sebagai jurugambar bagi menyediakan gambar-gambar minimalist produk keluaran Apple untuk diterbitkan di dalam buku ini.

Menurut John Ive, buku ini bukan sekadar menceritakan mengenai produk keluaran Apple sepanjang beroperasi. Malah, bakal menceritakan bagaimana pasukan Apple membangunkan serta rekabentuk disebalik setiap produk yang dihasilkan. Penggunaan material yang premium adalah antara yang dititikberatkan Apple buat para pembeli buku ini.

Seperti juga iPhone, Buku keluaran Apple ini hadir dengan 2 saiz berbeza. Ukuran 10.20” x 12.75” dan 13” x 16.25”. Selepas hampir 5 bulan, anda boleh dapatkan buku keluaran rasmi Apple ini khusus untuk pasaran Malaysia dengan harga RM949. Sebuah harga yang ‘mewah’ untuk sebuah buku fizikal.

Oh ya, tiada sebarang software update bakal disertakan pada buku ini sepertimana iPhone dan Macbook memandangkan buku ini merupakan buku fizikal tanpa sambungan Wi-Fi.


Buku Bergambar Adik Comel Ini Terjual Lebih 80,000 Unit

‘Mirai-Chan’ adalah buku bergambar yang sangat laris berkisarkan hidup dan pengembaraaan seorang budak perempuan Jepun yang berusia 4 tahun. Gambar-gambar di dalam buku ini merakam telatah kandid adik comel ini di rumahnya di Jepun dan ketika beliau berada di Paris.

‘Mirai-Chan’ atau Little Miss Future bukanlah nama sebenar adik ini dan adik ini dikatakan berasal dari Nigata, dari satu perkampungan di Sado Island.

Kotori Kawashima, jurugambar yang merakam gambar adik ini mula mengambil gambar adik ini yang merupakan adik kepada kenalannya selepas beberapa kali berjumpa dengannya. Dia berkata ketika satu interview dengan majalan Kitsune, ” Ketika pertama kali saya bertemu dengan adik kecil ini, saya sangat kagum dengan kecomelan adik ini. Saya terus mendapat idea untuk menangkap gambar adik ini sepanjang satu tahun. Dia sangat gembira dengan hidupnya dan tidak hirau langsung dengan kamera!”

Buku photo ini yang pada awalnya dicetak pada kuantiti yang kecil oleh satu galleri di Tokyo, habis terjual dalam masa yang singkat. Setakat ini, buku bergambar ini dikatakan sudah terjual lebih 80,000 buah dan dianugerahkan Kondansha Publishing Culture Award Photos Award pada tahun 2011. Buku bergambar ini mungkin sudah agak lama,jadi jika anda berminat untuk mendapatkannya, mungkin boleh cuba browse di laman Rakuten atau beli di sini. Jom!


‘Billion Dollar Whale’ Bakal Diterjemah Dalam Bahasa Melayu

Berikutan sambutan yang memberangsangkan sebaik lancarnya buku Billion Dollar Whale, buku ini berjaya mendapat hak untuk diterjemah ke Bahasa Malaysia yang bakal dilancarkan pada bulan November ini.

Buku Billion Dollar Whale terbitan Hachette Books ini menjadi popular disebabkan kes kontroversi mengenai 1 Malaysia Development Berhad (1MDB) serta individu bernama Jho Low. Difahamkan proses pengalihan bahasa untuk novel ini bakal dibuat oleh ZI Publications.

Penerbit Hachett New York telah beri persetujuan kpd ZI supaya ramai orangMelayu boleh baca cerita Jho Low #fb

— Zaid Ibrahim (@zaidibrahim) September 26, 2018

Dua hari lalu, dikatakan beratus orang berkumpul di kedai buku Kinokuniya untuk mendapatkan peluang membeli salinan buku ini yang dilancarkan sendiri oleh penulis Billion Dollar Whale, Tom Wright dan Bradley Hope. Buku ini mula dijual dengan harga RM 79.90.


Buku ‘Billion Dollar Whale’ Bakal Difilemkan

Buku yang penuh kontroversi, ‘Billion Dollar Whale’ yang mengisahkan skandal 1Malaysia Development Berhad (1MDB) dan Jho Low bakal diangkat ke layar perak. Menurut Tom Wright selaku penulis buku ini, pihaknya sedang dalam perbincangan untuk merealisasikan khabar tersebut.

Setakat ini beliau masih belum mengumumkan watak utama yang bakal menzahirkan kehidupan dan skandal yang membelenggu hidup jutawan muda dari Pulau Pinang yang kini menjadi buruan polis.

Tom Wright kini berada di Malaysia dalam usaha unutk mempromosi dan menemui pembaca buku karya beliau dan penulis bersama Bradley Hope di negara ini.


M. Nasir, Fynn Jamal Antara Jemputan Buku Dan Bazar Edisi Merdeka

Setiap hujung minggu terakhir setiap bulan ‘Buku dan Bazar’ (BdB) anjuran Kota Buku telah diadakan di Dataran Underground, Plaza Dataran Merdeka sebagai satu tempat perhimpunan bagi para pencinta dan peminat buku. Malah ia turut disertai oleh usahawan, penghibur, penceramah serta penggiat industri buku yang sememangnya bersedia untuk berkongsi ilmu mereka dengan masyarakat umum.

Melalui gabungan tiga trend semasa iaitu muzik, membeli-belah dan komuniti, BdB memberi peluang kepada mereka yang berminat untuk mencari sesuatu kelainan bagi mengisi aktiviti hujung minggu mereka. Maka, bagi mempertingkatkan penyertaan, gerai ditawarkan secara percuma kepada para vendor BdB.

Bagi edisi Ogos BdB, acara ini berkisarkan tema kemerdekaan bagi menghargai pengorbanan pahlawan negara masa lalu yang telah menjadi tunggak kekuatan rakyat Malaysia pada hari ini.

Antara individu dan organisasi yang akan turut sama menyertai BdB bagi memeriahkan lagi edisi bulan kemerdekaan ini ialah:

1) M. Nasir, Fynn Jamal, S.O.G dan Pitahati, Highway Buskers, Haqqani Maulid Ensemble dan Drum Simfoni.

2) Persembahan teater bertajuk Uda & Dara the Musical yang akan dipersembahkan oleh para pelajar dari Fakulti Filem, Teater dan Animasi, Universiti Institut Teknologi Mara (UiTM).

3) Usman Awang Enterprise atau lebih dikenali UA Enterprise sebuah syarikat yang percaya perpaduan dan sentimen kemanusiaan dapat digalakkan melalui elemen kebudayaan dan sastera.

4) Penceramah jemputan, EnglishJer, sebuah nama tersohor di rangkaian media sosial, Twitter.

EnglishJer atau pun lebih dikenali sebagai EJ terkenal dengan pendekatan santai beliau dalam mengajar asas bahasa Inggeris di Twitter dengan had 140 aksara sahaja! EJ merupakan satu fenomena baru di Malaysia sehingga beliau berjaya memperolehi kumpulan peminat dan pengikutnya yang tersendiri kerana berjaya meyakinkan netizen bahawa bahasa Inggeris bukanlah musuh atau ancaman kepada bahasa kebangsaan kita. EJ akan berkongsi pengalaman peribadi beliau dengan para pengunjung BdB melalui topik, “How My Parents Taught Me Everything”.

Semua ini boleh ditemui di BdB edisi ‘Merdeka’ yang juga merupakan kali yang ke-30 penganjurannya,

Tarikh: 29 – 30 Ogos 2015
Masa: 10 pagi – 8 malam
Tempat: Dataran Underground, Plaza Dataran Merdeka

Pastikan anda tidak ketinggalan untuk acara BdB edisi Ogos serta jangan lupa bawa bersama keluarga dan rakan-rakan anda!

Untuk maklumat lanjut, sila layari www.facebook.com/BukuDanBazar atau hubungi Ezzemet atau Syuhaida di talian 03-2630 6882.

LIKE dan FOLLOW Vocket di Facebook serta Instagram


Melawat 10 Tempat Di Hujung Dunia Dengan Google Street View Membuat Kami Terlalu Gembira

Mengembara ke seluruh dunia memang menakjubkan.

Dunia baru, penuh dengan warna warni yang kita tidak pernah lihat sebelum ini.

Bila kurang ongkosnya, bolehlah menjelajah menggunakan Google Street View – sehingga ke hujung dunia!

1. Great Barrier Reef, Australia

Ini adalah antara gambar panorama bawah air pertama yang dirakam oleh Google.

2. Kepulauan Galapagos, Ecuador

Anda boleh melihat anjing laut atau kura-kura di Pulau Galapagos di sini.

3. Pondok Scott’s dan Pondok Discovery, Pulau Ross, Antartika

Jadi ini adalah cukup luar biasa – meneroka dalam dua pondok dibina semasa ekspedisi Robert Falcon Scott 100 tahun yang lalu .

4. Pulau Half Moon, Antartika

Dan beberapa tempat lagi di Antartika.

5. Iqaluit, Kanada

Bandar Iqaluit adalah bandar dengan kepadatan penduduk paling rendah di Kanada. Jalan ini menuju ke mana, kami tidak tahu.

6. Pulau Terceira, Portugal

Di tengah-tengah Lautan Atlantik Utara, Pulau Terceira mempunyai beberapa pandangan yang cukup menakjubkan.

7. Pulau Chichi-jima, Jepun

Lebih daripada 500 kilometer ke tenggara Tokyo, Chichi-Jima mempunyai beberapa pandangan pulau yang menakjubkan juga.

8. Cambridge Bay, Kanada

Cambridge Bay ialah kawasan paling utara di Amerika Utara untuk diterokai dengan Street View – di atas adalah Gereja Old Stone .

9. Pulau Midway, USA

Anda akan mendapati beribu-ribu burung (dan seorang manusia yang sangat teruja, jika anda melihat dengan teliti) di sini , kira-kira 1,000 batu ke barat laut Hawaii.

10. Svalbard, Norway

Svalbard adalah wilayah paling utara di Eropah – di atas adalah Kapal Noorderlicht .

Sumber: Buzzfeed
—————————————————————
Like page The Vocket di Facebook


Bercadang Untuk Dapatkan Kereta Terpakai? Baca 18 Tip Ini Dulu

Pernahkah anda bercadang untuk mendapatkan kereta terpakai atas alasan kereta terpakai lebih kurang kos? Langkah ini juga sangat sesuai buat graduan muda yang tidak mahu berbelanja besar mendapatkan kereta baru semasa baru disahkan pekerjaan.

Tidak kira apa alasan anda untuk mendapatkan kereta terpakai, ketahui terlebih dahulu 18 tip ini untuk mendapatkan kereta terpakai dalam kondisi yang baik serta mampu bertahan dalam jangka masa yang lama.

Apabila anda beli terus daripada pemilik asal, segala rekod berkaitan kenderaan dapat diperoleh. Tambahan pula biasa rekod perbatuan jarang diusik oleh pemilik asal. Kemahiran berunding amat diperlukan kerana kalau kena gaya, pemilik asal boleh memberi diskaun atas harga jualan.

Sekiranya membeli dari penjual kenderaan terpakai, buat carian kenderaan di pusat servis jenama kenderaan. Cuba selidik bila kereta tersebut melakukan servis di pusat servis bertauliah serta bila kali terkahir servis dan pada kilometer ke berapa.

Hadkan 15% sahaja daripada gaji untuk kos pembayaran ansuran bulanan. Ini tidak lagi termasuk lagi kos-kos tersembunyi semasa pemilikan kenderaan. Kalau bayaran melebihi 15%, saya risau nanti anda mengalami masalah cashflow. Semasa pilihan kereta dibuat, pastikan ini merupakan benchmark pertama.

Semasa proses pemasangan, komponen kenderaan akan ditanda dengan menggunakan pen atau paint marker. Tanda ini dibuat sebagai proses pemberitahuan bahawa komponen ini telah dipasang dengan betul oleh juruteknik bertauliah. Kenderaan yang dibaikpulih selepas kemalangan jarang mempunyai tanda ini. Oleh yang demkian, sekiranya tiada tanda ini kemungkinan besar kenderaan telah mengalami kemalangan

Spot welding ni biasanya akan di buat di assembly line. Jika kereta tersebut mengalami kemalangan, bengkel luar akan menggunalan kaedah MIG welding. Semasa mendapatkan kereta terpakai, lihat juga bahagian bonet hadapan di sekitar absorber tower, bahagian radiator di pasang dan sekitar fender. Kalau tiada tanda spot welding, kemungkinan kereta telah mengalami kemalangan

Bagi kemalangan yang melibatkan panel body serta tidak serius, pemilik asal biasanya akan membaik pulih panel asal dengan kaedah ketuk, melapiskan permukaan panel dengan simen khas dan akhir sekali, diakhiri dengan cat. Permukaan yang dilapisi dengan simen akan memberikan bunyi yang tidak sama dengan panel asal. Kalau di pusat servis, bahagian berkenaan akan diganti baru

Bagi yang mahu menaik taraf kenderaan daripada kompak ke kereta sedan atau mpv, ruang bagasi luas dan faktor keselamatan antara yang perlu dipertimbangkan. Cara paling mudah untuk memilih kenderaan dengan ciri keselamatan tinggi ialah memiliki pengiktirafan 5 bintang dan mencapai markah penuh 16 point daripada AseanNCAP.

Bagi mencapai markah penuh biasanya kenderaan ini dilengkapi dengan electronic stability control, beg udara, brek anti kunci ABS, ISOFIX untuk kerusi bayi dan menjalani ujian di Makmal Asean Ncap (New Car Assesment Programme)

Teknologi terkini seperti VVT, VVTi, Dual VVTi dan i-VTEC dicipta bagi mengurangkan penggunaan bahan api dan mengekalkan kuasa enjin. Walaupun saiz enjin sederhana seperti 1500cc, dengan bantuan teknologi ini, penggunaan bahan api adalah lebih jimat dan berkuasa

Sebagai contoh sekiranya anda meminati Vios baru 2016, tidak sekiranya anda buat pandu uji. Apabila anda pandu uji kereta baru, anda dapat mengetahui bagaimana kereta baru tersebut memecut, membrek, mengambil selekoh laju dan perlahan.

Perhatian juga perlu diberi terhadap bunyi yang dihasilkan semasa kereta melanggar lopak atau speed bump. Segala penelitian ini akan dijadikan penanda aras sekiranya kita membuat pandu uji terhadap model yang sama untuk membeli unit terpakai

Membeli kenderaan terpakai juga tidak semudah membeli kenderaan baru. Bermula dari membuat senarai pendek kereta yang ingin dibeli, pandu uji, membandingkan harga akan mengambil masa yang lama. Saya sendiri mengambil masa lebih kurang 3 bulan sebelum berjaya membeli kereta yang dihajati

Terdapat beberapa pertanyaan melalui FB meminta pendapat saya mengenai jenama Continental (Peugeot, BMW, Merz, Ford), tapi maaf saya tiada pengalaman membeli kereta jenama ini. Jenama ini memerlukan minat yang mendalam, sedikit pengetahuan teknikal dan semestinya poket yang tebal untuk membela kereta continental.

Memang tidak dapat dinafikankan, semakin hari kereta menjadi semakin canggih, selamat dan menjimatkan bahanapi. Keadaan ini menyebabkan kereta lama yang outdated menjadi semakin murah. Walaupun murah, pastikan kenderaan tersebut memenuhi objektif pembelian. Sebagai contoh, seorang bapa pasti tidak mahu membeli MPV tanpa beg udara dan brek ABS untuk membawa keluarga balik kampong sekiranya mampu

Secara individu, saya tidak suka membeli kereta yang telah diubahsuai secara keterlaluan. Objectif pembelian saya ialah untuk membawa keluarga dari point A ke B dengan selamat dan jimat dan bukannya mahu menyertai drag race. Apa yang saya risau ialah kereta tersebut telah diubahsuai sistem gantungan sport yang keras, ekzos bising ala lori balak, rim 19-inci dan sistem elektronik ECU. Pilih yang standard sahaja.

kerana kereta ini jarang digunakan dan masih mempunyai jangka hayat yang panjang. Sebagai contoh kalau mileage 200,000km pasti lambat launkomponen enjin dan kotak gear akan rosak akibat kehausan.

Terdapat beberapa kes dimana kereta telah terlibat dengan kemalangan yang serius dan kos pembaikan melebihi 50% dari harga kenderaan. Sebagai contoh Myvi dengan nilai yang dilindungi oleh insurance bernilai 40 ribu telah terlibat dengan kemalangan dan kos pembaikan ialah 22 ribu, melebihi separuh kos sum insured.

Biasanya pihak insuren akan mengistiharkan kereta tadi total lost dan membayar ganti rugi kepada pemilik asal. Myvi tadi biasa akan dibeli oleh pemilik bengkel, dibaik pulih dan dijual kembali ke pasaran. Kalau saya memang tidak akan beli Myvi tadi walaupun murah

Apabila memilih kereta, jangan terikut-ikut dengan rakan terdekat. Sekiranya kita membeli kereta dan merancang untuk berkahwin, salah satu pilihan yang sesuai ialah Perodua Bezza berbanding Perodua Myvi. Meskipun bentuk Perodua Bezza tidak seksi, ruang bagasi yang luas itu akan berguna bagi memuatkan kelengkapan bayi, satu almari baju bini, periuk belanga dan pelbagai aksesori isteri bila pulang ke kampung isteri.

Kos-kos tersembunyi semasa naik taraf kenderaan antara kos yang jarang difikir pengguna apabila memilih kereta baru. Sebagai contoh apabila memandu Perodua Myvi, saiz tayar yang biasa digunakan ialah saiz 14-inci dan saiz bateri juga kecil.

Apabila melihat jiran membeli MPV, maka kita pun membuat keputusan membeli MPV tanpa membuat kaji selidik. Saiz tayar yang besar, saiz bateri, kos selenggara, penggunaan bahan api dan cukai jalan antara yang membuatkan kita terpaksa berbelanja lebih berbanding menggunakan Perodua Myvi.

Tidak ada kereta di dunia ini yang 100% sempurna waima dari jenama Ferrari sekali pun. Pastikan kereta yang dipilih tadi mempunyai point kebaikan melebihi keburukan semasa membuat keputusan.